url: =Migina ~ GS Pau :: ZOMI DAILY\nMigina ~ GS Pau\nposted on 1 September 2016 at 12:49 pm Lomkholna: Article, GSPau\n1. Amah leh amah kitheitel hi .\nGreek mipilpa Socrates kammal a mangmawh khat in “Nang leh nang kitheitel in” (Know thyseft)” cih ahi hi. Amah leh amah a kitheitel mite kiphasak ngam ngeilo uh a, kampau, gamtat luheek kidawm mahmah uh hi. Midangte hawmthawh ngeilo uh a, amau leh amau kihawmthawh zaw uh hi. Tua hang mahin migina suak uh hi.\nVictoria kumpinu in a neu lai-in lai kin vetlo-in om milmel lel hihtuak hi. A Sia/Siamate in a hanthot niloh hangun a kilamdan luatna om tuanlo hi. Nikhat a Siamate khat in nang pen mi mawkmawk na hi kei a, nikhat ni teh England gam a uk ding kumpinu ding na hi hi, ci-in a gen ciangin Victoria zong amah leh amah hong kitheitel a, tua a kipan lai hong hanciam hi. Pasian in hong huh kei leh hih England gam uk zo kei ning, ci-in thu hong ngen hi. A tawpna ah migina khat leh leitung ah ni a tum ngeilo gam a kici liang England gam kumpinu hong suak hi.\nEi Khristiante zong ei leh ei mi mawkmawk hi lo-in Pasian’ ta ihih lam leh Jesu Khris’ nungzuite ihih lam kittheitel ciat hi lehang kuamah zukham, ankhamin kivak lo ding hi. Mite’ etneu leh nuihsatin ki-om lo ding hi. Migina kisuak lua mahmah ding hi. Tua mah bangin Pasian’ naseemte zong ei leh ei kumpite’ Kumpipa’ naseem ihih lam kitel hileng, i nasepzia hong kilamdang ding a, mite’ zahpih leh hawmthawhin ki-om lo ding hi.\n2. Biakna kician leh pawlpi kician nei hi.\nMiginate in biakna kician leh pawlpi kician nei hamtang uh hi. Pasian a biak uh leh kician tak mahin bia vet uh a, dawi a biak phial uh leh zong kician tak mahin bia vet uh hi. Kop leh kai thuahse lo uh hi. Tua mah bangin pawlpi kician zong nei uh hi. Pawlpi khatah kip tak, kho takin om vet uh a, pawl tai kawikawi se lo uh hi.\nBiakna in i lungsim leh i nuntakna hong kilamdang sak thei hi. Tua mah bangin pawlpi in zong i nuntakna hong taat-hiam, hong laamto, hong khuasuahin migina hong suaksak hi. Biakna kician a nei meel se lo, a upna a kheel kawikawite leh pawlpi kician nei lo-in pawl tai kawikawi nilohte pen lungsim palaangte hi a, cikmah hunin migina suakzo ngeilo uh hi.\n3. Dinmun kician nei hi.\n1948 kumin Israelte gam khatin hong din’ uh teh gamphutpa David Ben Gurion (18861973) in Israel President dingin mipilpa Albert Einstein (1879-1955) na hopih hi. Albert Einstein in,”Pasian in kei, gam makai dingin hong seh kei’,” ci-in na nial hi. Hun khat lai-in Dr.Billy Gram zong Lai Siangtho sang lianpi khat in amau sangah siapi a seem dingin na hopih ngei hi. Dr.Billy Graham in, “Pasian in kei, hih mun-a dingin sathau hong nilh hi kei,” ci-in na nial pah sitset hi.\nMigina i cihte in Pasian in kei bang munah hong koih hiam, cih tel sinsen uh a, amau mahmah in zong dinmun kician khat nei pah sinsen uh hi. Dinmun kician a neih man mahun migina a suak uh zong hi zaw hi. Vai khatpeuh ah khensatna kician pia pah lianlian uh hi. Mite’n bangbang genin, kim leh pam ah bangbang a piang zongin, khatpeuh in a togawp phial zongin tua tawh a dinmun uh kheel tuan peuhmah lo hi. Khatpeuh thugen tawh hoisuk, hoito ngeilo uh hi. . Mi’ ngaihsut piakna thupisan uh a, kipuahphatna-in nei uh hi.Ahi zongin tua tawh a dinmun uh kheel tuanlo uh hi. A thu uh kheel nemnum ngeilo uh hi. Tua hang mahin migina a suak uh ahi hi.\n4. Maban kician zong nei uh hi.\nMiginate in maban kician zong nei uh a, manlah mahmah den uh hi. Maban kician a neih man mahun migina a suak uh zong ahi hi. Uuk kician leh vei kician nei uh a, mailam ading geelna kician zong nei lai uh hi. Pasian in amau’ tungah bang talent pia cih zong tel uh a, tua mah zangkhia den uh hi. Midangte eng niloh se lo uh hi.\nPasian’ naseem ahi a, leitung naseem ahi uh zongin maban kician nei a, a manlah mahmah dente bek mah migina suak bek uh hi. Pilna sangpi nei napi uuk meel neilo, vei meel neilo, leh maban kician a nei meello mite migina suakzo tuan peuhmah lo uh hi.\n4. Thuman uh hi.\nIndia gam Calcutta khua ah miphak a tulsawm-a sim ding a keem Mother Teresa (19101997) in, ”Pasian in eite a lawhcing dingin hong sap hilo a, a thuman dingin hong sap kihi zaw hi,”ci-in gen hi. Mihingte in lawh’cinna en a, Pasian in ahih leh thumanna leh cihtakna en hi.\nMigina i cihte pen a thuman teng mah zong ahi uh hi. A thuman manun migina a suak uh zong hi zaw hi. Sum leh paai tungah thuman uh hi. Hun leh nai tungah thuman uh hi. A nasepna tungah thuman uh hi. A zi leh a tate tungah thuman uh hi. Tua mah bangin sepna bawlna peuhpeuh ah paubaan nading nei lo-in thuman takin seem uh hi. Kumpi na a sep uh leh thuman takin seem uh hi. Sum a bawl uh leh zong thuman bek mah deih uh hi. Pasian’ na a sep uh leh zong a minpua ciang bekin seem lo-in kician tak leh hanciam tak mahin seem uh hi.\nPrevious: Malaysia ahzong Zika Virus nupikhat tungpan ki mukhiata\nNext: USA Indianapolis ah Kawlgam Chin nupi khatin ata 36 vei sat\nNgimna Tawsawn Pawlpi (Purpose Driven Church)\nKawlpi ah palik kineih mi 5 in numei khat buanhuan\nPhoenix pan Tulsa: Khualzinna leh Tuahphatna ~ Dr. Pum Khan Pau\nSixth Pay Commission te Pay Band khendan


timestamp: atn

url: =University Major Subject teel dan - TUNGZANG NEWS\nUniversity Major Subject teel dan\nTan 10 ong aa, University i lut ding ciangin major subject i tel siam ding kisam hi. I uk melloh peuh, atung pan ong kikhiat manin degree ngah theihna peuh a, sangkah sangin i uk vinven subject khat mah tawh degree lak pan, degree ngah pa/nu zong lungkim a, tua subject tungtawnin ama mailam\nnasepna zong lawhcingzaw ding hi. Tuhun teh tan 10 mat sang theithei a ong ding kidem a, a mat in a bat nak leh M.C Dental siauh/kah cih tam mahmah hi. A sangkah ding pa/nu in a uk keiphial zongin nu le pa, u le nau in midangte tung gual tungtuan nadan in kingaih sun a, aana (tmPm)in kila sak/ kikahsak hi. Sang akah takpi ciangin ukmello pipi kiphumzawh thu tawh akah ahih manin zo lo pah a, banglo teng tawh ahun bei-in Art and Science University atung kik mi tampi kimu hi. Pawl khat leuleu degree no khat nangawn ngah loin a siatlawh mi tampi kimu hi.\nTua ahih manin University lut khuan nasiauh main, nangmat tawh kituak nang uk bel bang lam ahiam cih kan tel masa inla, tua na kantel khitteh nang mat tawh kituak na ut penpen siauh in. University major sub-ject te pen ahoih ahoihlo cih om tuanlo hi. Avekin hoih ahih manin kumpi-in kisam sa a, University ah pilna sang a hong sinsak ahi hi. Mitam in a siauh subject amat a sang hi bek a, ahoihzaw tuan cih bang hi lo hi. Tua ahih manin na mat tawh kituak na uk penpen siauhin sin inla, Ph.D dong na ong nading ngim pah in. University na lutphetin hanciam kipan pah peuh lecin tunlah om lo ding hi. Tua leh mailam ah i gam le i minam ading pilna sangpi a ngah mi tampi kisam hi hang. Biakna lamah tan 10 ong zo lopi peuh in Doctorate peuh hong ngah hang mun khempeuh ah kizang khin thei samlo hi.\nA zenzen in na uk lian subject nangah kei leh zong lungkiat ngaihsut kenla, na ngah subject mah tawh sangtak a, degree nangah nading hanciam in. Ahun atun ciangin hong manpha mahmah veve ding hi. Mailam ah i gam ah pilna hong thupi mahmah dinga, pilna a sang ongzaw deuhte mah nuntakna sang /gual tungtuangin hong om ding hi. Tua hunteh kisik kikloh dingin tu mah pan kipan ngimna golpi tawh hanciam pah tinten in.\nThu khatah University lut khuan na siauh ciangin ngah ning ci-in khat/nih peuh bek siauh ken. A tawm pen a mat atam atawm zui leh nang uk zui-in gukciang bang peuhmah gualsuk hamtangin. Tua hi leh khat teitei lut zo ding cihna, sangkah kita sam cih bang om lo ding hi. Tua hilo a, khat le nih peuh bek siauh a, a siauh lah ngahlo, adang lah kipia theilo a, major kia lo a, sangkah kitasam mi tampi om hi. Vai khempeuh ah kigin kholhsa a om ding thupi pen hi.\nMite le Pasian mai-ah cih takna le thumanna kipletsa in i gam le i minam ading ngimna tupna lianpi tawh tu mahmah pan kipanin thasan dih ni. I ngim i tup i vai khempeuh ah i minam atawisang zo dingin hong matutpih kim tahen.\nProf: Kam Za Mung\nSource: Siamsin Awging


url: =Clothing - Corporate in DT6, Clothing - Corporate in Bettiscombe, Clothing - Corporate in Blackney, Clothing - Corporate in Bothenhampton\nClothing - Corporate in DT6, Bettiscombe, Blackney and Bothenhampton Are these places the most relevant to this postcode? Let us know!\nClothing - Corporate in & around DT6\nClothing - Corporate in DT6 - Clothing - Corporate in Bettiscombe - Clothing - Corporate in Blackney - Clothing - Corporate in Bothenhampton


url: =Pu Go Sawm Khup (Zomi Innkuan Makaipi) in Zomite ading a sepnop Gam leh Minam Mabante. - Laibu Saal\nHome > Thuluui/Articles > Pu Go Sawm Khup (Zomi Innkuan Makaipi) in Zomite ading a sepnop Gam leh Minam Mabante.\nPu Go Sawm Khup (Zomi Innkuan Makaipi) in Zomite ading a sepnop Gam leh Minam Mabante.\n2015 Kawl Gambup Kiteelpi ah ZCD Party min tawh MP khatin hong kiteel hileh MP dinmun pan ka sepnop Gam leh Minam Mabante.\nPu Go Sawm Khup (Zomi Innkuan Makaipi)\nMinam leh Thuneihna tawh kisai Thumeilet leh Ngimna Bulpite (Policy)\n1. Ih minam min Zomi a hihna a kikipsak zawhna ding, leh minam picing khat hihna tawh minam thuneihna bukim akingah theihna ding (Zomi Identity and Self Determination)\n2. Zomi-te in Kawl gam a lamkhawm minam tuamtuamte lak ah akihel, thuneihna kikim angah minam picing khat dinmun leh akikim minam hamphatna teng angah theihna ding (Equality and Human Rights)\n3. Democracy dan diktak tawh a kilam, taangpi taangta a’ding in taangpi taangta in ateel, taangpi kumpi phuh zawhna ding (Government of the people, by the people, for the people)\n4. Sumlei sumzuakna tawh kisai in mi khempeuh in suahtak takin kidem in sep theih bawl theihna ding (Open Market Policy)\n5. Panglong Thukimna bulphuh in akibelpawl gam (Federal Union) picing khat akilam zawhna dingin Panglong Khawmpi lungsim (Panglong Spirit) tawh Gambup Thukhunpi gelhpha ding\nGam kimakaihzia leh Kivaipuakzia (Administration)\nPyidaungsuh Hluttaw sung ah;\n• Kawl gambup kilemna a omna ding, a kibelpawl gam picing (Federal Union) lam zawhna dingin a nih veina Panglong Khawmpi bawl ding\n• 2014 Kawl gambup kisimna sung ah minam khat hihna tawh a kikhum Zomi min pen thuman takin a kipulakna ding leh Gambup Thukhunpi sung ah a kikipsak zawhna ding\n• Gamkee kumpi pen Gamkee sung a mipi deihna bangin kiteel dingin thukhun laih ding\n• Gamkee Chief Minister pen Gamkee Innpi (State Parliament) in teel ding: ZCD Party pan khat akah theihna ding\n• Gamkee kumpi thuneihna pen tu a dinmun sangin thuneihna bukim angah theihna ding\nPyine Hluttaw sung ah;\n• Tu laitak a Chin State sung a District gamgi khenna puahpha ding, District (4) suah ding\n• Tedim gam leh Tonzang gam nisuahna lam gam teng ah Zanggam Township khat phut ding\n• Paletwa leh Matupi kikaal ah Township khat phut ding\n• Cikha gam pen Township dinmun in khanto ding\n• Zanggam Township sung ah Khaikam khua pen Khuapi in lamto ding, vengthak behlap ding\n• Tedim Township, Tonzang Township, Cikha Township leh Zanggam Township teng kigawm in Zogam District khat lam ding\n• Zogam District pen Self Administered Area dinmun in a kilaptoh zawhna ding vaihawm ding\n• ZCD Party MP teng tha leh lawm Party-te tawh kipawlbawlna tungtawn in State Government sung ah Zomi-te in panmun atam theipen ngahna ding\n• District, Township, Town, Village adawldawl ki-ukna leh kivaipuakna sung ah Zomi leh Zogam a it takpi, amuan huai khua leh tui makaite, mipil misiamte mun angahna ding\nPilna Siamna (Education)\n• Zogam ah University picing mahmah khat lam ding\n• Tedim Sangpi ah Sang-innpi alui teng laihin a thak tampi lambeh ding, a picing College Level in bawl ding\n• Gamdang pan kumpite, sangpite, pawlpite, kipawlnate in pilna sang atuamtuam sinna University/College-te ahong lam theihna dingun lampi hong ding, thukhun bawl ding, sam ding cial ding\n• Sangsiate pilna siamna akhan semsemna ding gamdang ah pilna siamna sinbeh sak ding\n• Pilna siamna namkim ahilh ding Sangsia tampi cialbeh ding, gamdang pan sam ding\n• Tan (10) ciang a khawnkhong in kahsak ding, laidal laikung akicing in guan ding\n• Tan (4) ciang sun-an vaak ding, Tan (5) leh (10) kikal ading sun-an akiman in bawl ding\n• Kum (3) a kipan sangkahna, naucinna sang kicing takin hong ding, annek tuidawn akicing in vaak ding\n• Sang khempeuh ah pilna siamna namkim ngahna ding Practical/Lab Class tuamtuam kicing takin bawlsak ding\n• Kum (2) sungin Tan (9) tungsiah sangnaupangte in Laptop/iPad/Tablet khatta aneih zawhna ding huhna pia ding\n• Kum (5) sungin Tan (5) tungsiah in sangnaupangte Laptop/iPad/Tablet khatta aneih zawhna ding huhna pia ding\nSumlei Sumzuakna (Economy)\n• Zogam sung a leisung sumpiangte Zogam kumpi, District kumpi in to in, sumnu sumpa atam zaw a ngahna ding thukhun puah ding\n• Gullu mual pen gamvengte in hong suh theihlohna ding kem ding, thukhun bawl ding\n• Tuikangpi gun pang nitumna lam a Zinan khuuk teng Zogam kumpi thuneihna nuai ah a om theihna ding\n• Zogam sung ah leisung sumpiang zonna lam hanciam ding, Zomite bekmah in zong thei ding\n• Zogam tawh kituak lokhawh singpuakna lam tha pia ding, anteh theipuam ciinna pantah ding (Apple, Lenggah, Thawbat, Lengmaw, Coffee, Niangteh cihte…)\n• Zogam ah singkung lopate kem in, suanbeh ding, Dol, Phuitong, Taak kungte cin’beh ding\n• Thaangmual, Lunglenkawl, Lennupa, Fort White mualsangte ah Tourist Center bawl ding, Zomite thuneihna nuai ah omsak ding\n• Gamdang kumpite, Company-te, Kipawlna tuamtuamte in Zogam ah Investment ahong bawl theihna ding lampi honsak ding, thukhun bawl ding\n• Zogam sung ah gamdang mite suakta takin hong zin theihna dingin lampi hong ding, thukhun bawl ding\n• Zogam ah cidam khansauna lam tha apia annek tuidawn bawlna Setzung lianpi lam ding\nGam Khantohna (Development)\n• Kum (3) sungin Kawlpi-Tedim-Tonzang-Cikha-Khenman State Highway (SH#1) pen Asphalt tawh bawl ding\n• Kum (3) sungin Tedim-Laitui-Ciau/Zokhawthar State Highway (SH#2) pen Asphalt tawh bawl ding\n• Kum (5) sungin Tedim-Tuithang-Tungzang-Zampi-Tuimui-Ciau/Zimte State Highway (SH#3) pen suangphah tawh bawl ding\n• Kum (5) sungin Tedim-Saizang-Kaptel-Heilei-Lennupa-Haimual-Bukphil-Zampi-Cikha State Highway (SH#4) pen suangphah tawh bawl ding\n• Kum (3) sungin Kawlpi-Khaikam-Pidawta-Gullu Mual-Khampat State Highway (SH#5) pen Asphalt tawh bawl ding\n• Kum (5) sungin Khampat-Balbil-Khuangkhan-Bizang-Kansau State Highway (SH#6) pen suangphah tawh bawl ding\n• Kum (5) sungin Tedim-Aiphah-Mawnglang-Gullu Mual State Highway (SH#7) pen suangphah tawh bawl ding\n• Kum (5) sungin State Highway khat leh khat kikaal khuate kizopna lampi limtak bawl ding\n• Kum (5) sungin Meitei Gunpi kantanna Leipi mun (7) ah Sik leh Suang tawh bawl ding\n• Kum (5) sungin Saizang khuataw ah Vanleng Tualpi bawl ding\n• Kum (5) sungin Cikha zang ah Vanleng Tualpi bawl ding\n• World Bank huhna National Electrification – National Grid pen Tedim, Tonzang leh Cikha khuapite dong a tuna ding hanciam ding, Chin State sung ah a nunung pen a kilam ding a hihna pan amanlang in a kilamna ding hanciam ding\n• World Bank huhna Pre-electrification Projects dingin Tedim kuam, Thuklai kuam, Heilei kuam, Laitui kuam, Zampi kuam, Cikha kuam, Tonzang kuam, Khampat kuamte ah Mini-Hydro-power bawlna ding hanciam ding\n• Tedim, Tonzang, Khaikam khuapite ah tuinaak behlap ding, gamdang huhna zong ding\n• Saizang, Vangteh, Khuasak, Suangpi, Gamngai, Laitui, Tuithang , Tungzang, Zampi, Khampat khuate a tuinaakte puahpha ding\n• Khaikam leh Cikha khuapite ah Kumpi in taangpi inn ding dawl-thum asang innlum tampi lam ding, taangpi leisak ding\n• Tedim, Khaikam, Cikha khuapite ah Kumpi zum leh Kumpi inn tampi lambeh ding\n• Khenman/Behiang leh Ciau/Zokhawthar ah Trade Centers lam ding\n• Kum (2) sungin Zogam mun khempeuh ah, Kawl gam sung dinmun tawh kibangin, Wireless Telephone System akingahna ding\n• Kum (2) sungin Zogam ah Radio Station atawm pen khat lam ding\n• Kum (3) sungin Zogam mun khempeuh ah Internet Line / WiFi akingahna ding\n• Kum (5) sung in Zogam ah TV Station atawm pen khat lam ding\n• Zogam sung a Zatopite ah Siavuan Siama kicing a omna ding\n• Zogam Zatopite ah damlo velna vanzat kicing koih ding, Mawtaw a kicing nei ding\n• Zogam sung a Zato lam ah zat ding Helicopter nih vaihawm ding\n• Tedim, Tonzang, Cikha, Khaikam Zatopite ah zatui zaha akhwnkhong in hawm ding\n• Khuakim ah khua leh tui sung pan Home Guard Volunteer nei ding, Kumpi sum tawh cial ding\n• Zogam sung ah Kumpi Galkap simloh nam dang, pawl dang pan gamnuaimite mun pialo ding\nKhua leh tuivai (Social Welfare)\n• Khuakim ah Khangno Kipawlna phut ding, Kumpi in Budget hawm ding\n• Khangno kipawlna in khua leh tui, veng leh paam vaite ah tanu sem ding\n• Sak leh khang, sim leh mal, tuipi galkhat a om laizom Zomi-te Zogam sung ah suakta takin ahong hawh theihna ding lampi hong ding, thukhun bawl ding\n• Zogam khuapi teng ah upa khangham khuanu khuapate kikhawlhna mun leh mual bawlsak ding\nLai lam (Literature)\n• Zogam sung, sak leh khang, sim leh mal, tuipi galkhat mun khempeuh ah akibang Lai kician khat akineih zawhna dingin vaihawm ding\n• Zolai Simbu leh Zolai tawh kigelh Laisimbu Tan (10) ciang sim theih ding bawl ding\n• Laibu Saal lam kawikawi ding, Zolai Laibu tampi kaikhawm ding, bawlsak ding, tha pia ding\n• Zomite leh Kawl gam Vai gam a kipan Zomite tawh kisai gamte, minamte thu Zolai in tei ding\n• Zolai tawh kigelh Thukizakna, Laihawm, Magazine tuamtuam suakta takin hawmkhiasak ding\n• Zongeina bukim akemcing ding asuakta Kipawlna/Pawlpi khat phut ding\n• Zongeina kepcingna Innpi khat lam ding, zin leh leengte muh theih dingin lak ding\n• Zongeina sinna sang khat hong ding\n• Zongeina ahoih teng kaikhawm in, lamto ding\nMusic leh Gualnopna (Music and Entertainment)\n• Zomi-te sung ah Music leh La lam tawh kisai thu khempeuh avaan dingin, Kumpi Budget zangin asuakta Kipawlna/Pawlpi kician khat phut ding, Kumpi in sai theilo ding\n• Music leh La lam ah Talent anei, a uk, a kiva Zomi-te lamto ding, tha pia ding, pahtawi ding\n• Zomi-te Music leh Lasakna lam ah gamdang mite dinmun apha dingin hanciampih ding\n• Zogam sung a khuapite ah Kumpi in Entertainment Center leh Theatre atawm pen khatta lam ding, gamdang dinmun tawh kituak in bawl ding\n• Zomi-te sung ah Kimawlna lam tawh kisai thu khempeuh avaan dingin Kumpi Budget zangin Kipawlna/Pawlpi kician khat phut ding, Kumpi in sailo ding\n• Kimawlna lam ah Talent anei, a uk, a kiva Zomi-te lamto ding, tha pia ding, pahtawi ding\n• Zomi-te Kimawlna lam ah gamdang mite dinmun apha dingin hanciampih ding\n• Kumpi Kipawlna Makaipawl pen a kimawl mipi thuneihna tawh kalsuansak ding\n• Zogam sung a khuapite ah Indoor Sports Stadium khatta Kumpi in lam ding, Tualpi khatta lam ding, a luite puahpha ding, gamdang dinmun aban dingin bawl ding\n• Zogam khuata khempeuh ah Tualpi (Football/Volleyball) atawm pen khatta lam ding\n2015 Kiteelpi tawh kisai sandan\n• Zomi Congress for Democracy (ZCD) Party in Zomi ih minam min suang in 2015 Kiteelpi kilut hi. 2008 Thukhunpi deihlohna leh puahphat ding deihna tawh ZCD Party bulpi ZNC Party in 2010 Kiteelpi kilutlo hi.\n• ZCD Party in Panglong Thukimna siksan in Democracy ngeina dan diktak zui a Thukhunpi gelh dingin Kawl gambup a om Party khempeuh, Minam khempeuh kizawn hi. NLD Party a kipan Mualtungmi Party tuamtuamte in hong thukimpih uh himah leh, hih Maban kalsuanna ding haksa semsem hi.\n• Panglong Thukimna siksan in Gam kilam ding thu tawh kisai maban kalsuanna sang’in, 2008 Thukhunpi a hoihloh hangin Parliament sung pan thu vaihawmna lam zuih dingin Kawl gam sung a Party tuamtuam, Minam tuamtuamte hong kalsuan uhhi. Hih thu ZCD Party in dik kisalo a, 2012 Kaallak Kiteelpi ahzong kilutlo hi.\n• ZCD Party in Kiteelpite lutlo a Zomi min leh Minam khat hihna tawh kidingtang suak himah leh; Panglong Thukimna cihte a thusimlo, Democracy ngeina dan diktak zui a Minam Thuneihna bukim ngah theihna dingin ma apang nuamlo, mapan dan ding atheilo, Zomi min leh Minam khat hihna tawh Parliament ah thu a sung ngamlo, Taangpi taangta lunggulhna leh thuneihna a thusimlo, … tu laitak a Mipi Tangmite (Members of Parliament/MP) ahong kah ciangin, Zogam leh Zomi kisum mahmah hi cih thu kimu hi.\n• Panglong Thukimna siksan in Gam kilamna ding, 2008 Thukhunpi puahpha dingin Parliament pualam pan nakpi takin a kihanciam laitak in Parliament sung ah Mipi deihna tawh a kilehbulh vaihawmna tampi hong kibehlap hi.\n• Tua ahih manin ZCD Party in tutung 2015 Kiteelpi ah lutloh phamawh hi ci in kikhensat hi.\n2010 Kiteelpi tawh kisai sandan\n• 2008 Gambup Thukhunpi kithukimlo ahih manin ZNC Party kilutlo hi.\n• NLD Party leh Mualtungmi Party-te kipawlna UNA sung a Party khempeuh Kiteelpi kilutlo hi.\n• 2008 Gambup Thukhunpi a sang thei, Mualtungmi Party akiphutthak pawl khatin Kiteelpi lut uh a, atawm zaw teelcing uhhi.\n• Kiteelpi sung ah USDP in Metang gu uh ahih manin MP atam pen kiteelcingsak hi.\n• Chin State Chief Minister ding pen President deihna bangin kiseh ahih manin Mipi deihna kimanglo hi.\n• Zogam ah USDP Party pan MP atam pen kiteelcingsak uh a, a etlawm dingin Parliament Speaker, Minister panmun neuneu khat leh nih kipia in, bangmah sem zolo uhhi.\n• USDP in Chin State Government lam uh a, Tedim Tonzang gamte panin USDP atam zaw kah ahih hangin District nangawn ngahzolo uhhi.\n2008 Gambup Thukhunpi tawh kisai sandan\n• Hih Thukhunpi pen taangpi taangta deihna bangin a kigelh Thukhunpi hilo hi.\n• Galkap Kumpi in amau thuneihna a kip tawntung theihna dingin akhun uh, amau deihna bangbang in a thukim dingin mipi thuneihna azuak palai pawl khat sam a, Khawmpi bawl in agelh uh ahi hi.\n• Taangpi taangta buppi in a kikim hamphatna leht huneihna neih theihna ahi Democracy ngeina dan diktak siksanlo a, atuam vilvel in hamphatna leh thuneihna anei ding mi pawl khat khentuamna Thukhunpi ahi hi.\n• ZCD Party bulpi ZNC Party in hih Thukhunpi kithukimlo hi.\nChin Affairs Minister\n• Kawl Gambup Thukhunpi athak gelhpha dingin lunggulhna tawh a kithukimlo 2008 Thukhunpi siksan in Kiteelpi kilut ahih manin, tua 2008 Thukhunpi sung ah Chin Affairs Minister panmun zong, thukim takeileng tuh hamtang ding kisam hi. Tuabek hilo, Direct Election tawh Myanmar President kiteel ding hileh ZCD Party min tawh atuh huai ahi hi.\n• 2008 Thukhunpi siksan in Kiteelpi akilut hangin a Thukhunpi dik a kisa ahihloh bangin, Chin Affairs Minister panmun a kituh hangin Chin hihna a kithukim hilo a, tua panmun panin Zomi Affairs Minister panmun a kikhun theihna ding thukhun gelh ding lunggulhna ahi hi.\n• ZCD Party panin Zomi khat in Chin Affairs Minister panmun kingah ding a, 2016 kum Myanmar Census Result a kipulak ciangin Zomi Affairs Minister khat amanlang theipen in akiteelna ding hih panmun pan ma kipang ding hi. Zomi Affairs Minister panmunzong ZCD Party panmun Zomi khatmah in kingah ding hi.\n• Chin Affairs Minister in Kawlpi khua ah Zomi, Laimi, Asho, Khumi, Mara, Thado, Mizo cih minam tuamtuamte Innpi khat lam zawhna ding vaihawm ding, minam ngeina leh tangthu khempeuh kaikhawm in tua Innpia ah kemcing ding\n• Zomi, Laimi, Asho, Khumi, Mara, Thado, Mizo cih minam tuamtuamte pau leh laite kip semsem in akhantoh theihna ding vaihawm ding\n• Sagaing Division sung ah Zomi-te in Self Administered Area ahihkei leh District khat angah zawhna dingin hanciam ding\nZCD Party MP-te Mawhpuak\n1. Zogam leh Zomi tung ah citak in thuman ding\n2. ZCD Party 2015 Kiteelpi Kamciam a tangtun theihna ding ma pang ding\n3. ZCD Party Ngimna Bulpite a lawhcin zawhna dingin hanciam tawn tung ding\n4. ZCD Party Thumeilette (Policy) zahtak in ZCD Party kivaipuakna bangin kalsuan ding\nMimal Aituam Sandan\n2015 Kawl Gambup Kiteelpi ah ZCD pan MP khatin hong kiteel hileh, MP hihna tawh ka sepnop Gam leh Minam Mabante pen keima mimal aituam deihna leh sandan ahi hi. Tulian laitak a ZCD Party pan MP Candidates teng hita leh, Makai khetpeuh tawh hita leh kikupna ahi zong, hanthotna ahi zong, ngetna ahi zong, anei ka hikei a, keima ommuan in, tuipi galkhat pan ka lungngaihna hizaw hi.\nTuamah bangin, Kawl gam sung a MP khat dinmun tawh akisem thei ding ciang Mabante bekmah ngimna hipan hi.\nHih Mabante pen abeisa kum (5) sung, Kawl gam kalsuanna enkik in, tu laitak a dinmun tawh siksan hile’ng, asuksia penin 2008 Thukhunpi akipuahpha keiphial zongin, akilawm ciang khat ma a kitun zotham dingin ka ngaihsun a, MP khatin kum (5) sung in, maban atamzaw lawhcing takin vaihawm zo ding hi ci in ka um hi.\nTuamah bangin, tutung 2015 Kawl Gambup Kiteelpi sung ah Zomi-te Minam Party minsel ZCD Party pan akiteel ding MP-te inzong mai Term khat, kum (5) sungin, hih Mabante hong sem, hong vaan dingin ka lam-en hi.\nSource : https://www.facebook.com/gskhup.zomi .\nAwn Za Pau September 12, 2015 at 8:52 AM\nA kua mah peuh in ciamteh tek ta hen. Tua bang danin a neu a lian in tupna leh geelna ih neih ngiat tek ding\nItem Reviewed: Pu Go Sawm Khup (Zomi Innkuan Makaipi) in Zomite ading a sepnop Gam leh Minam Mabante. Description: Rating: 5 Reviewed By: Cinpu Zomi


url: =Petite a-level escort Melissa in Radbrook SY3\nHi guys. My name is Diana. I LOVE what I do, and you will too (...) Radbrook SY3\nSex Brothels Radbrook SY3\nSex Massage Parlours & Brothels Radbrook SY3\nBrothels Radbrook SY3 Prostitutes\nescort agency Radbrook SY3, escort service Radbrook SY3, escort girl Radbrook SY3, mature escorts Radbrook SY3, adult escorts Radbrook SY3, cheap escorts Radbrook SY3, local escort Radbrook SY3, independent escorts Radbrook SY3


url: =Kilawmlel napi ahihetlo khat :: ZOMI DAILY\nposted on 16 January 2015 at 3:33 am Lomkholna: Hangkhanlian, News\nKhatvei, innlam (Tedim) pan aa minam kipawlna khat in Yangon ah zum vai sepding bawl ding khat nei uh ahihman in Ygn aa om minam vai a vei khat tung ah amau taang aa sepsak nading huhna ngen hi. Tuading in kei ong palaisak uhhi.\nYgn aa pa tawh kimu in ka pai uhleh tua nasep tawh kisai kumpi tung ah tul 50 piakding kisam ong ci uh aa, ahihhang tuleh tu aa kisam hinailo in, vaiteng a sianteh kisam panding ong ci uhhi.Asum zong kumpi bank aa guanding ahihi.\nA sum pen a hunciang kei piak photding hi aa, kalawm pa’n, “Nasemte mai et nading tawh tul 80 bang kiging lehang” ci-in tuani kakikhen phot uhhi.\nAnitaak ciang ka lawm pa’n, (innlam aa te cial pa’n) phone tawh ong hopih aa sum tul 100 ong ngen in, tul 50 simloh adangteng zum aa nasemte piakding ong ci ahihman in, kei zong Kawlgam kumpi nasemte tawh nasepzia katheih hang bangzah taktak kisam cih theilo leh tua akisap beh tul 50 aitaang receipt omlo ding, i piakkhiatlam lahding omlo ding ahihman in athei ding leh ong theihpih ding thum leh li tung kakan beh kawikawihi. Tuazah kiim bang bei mawk mah inteh ong ci uhhi.\nHih kakan kawikawi teng ka lawmpa’n nazakik aa ong hopih leuleu in, “Nong muan kei leh ong cial ke’n” ci-in ong tawng hi. Ka dawnkikna ah, “Muanlohna hilo in, taangpi taangta sum zangding ihihman in sum hizah kisam takpi maw, kisam takpilo kakan ding kei sum pia khiapa nasep ahihi. Ke’n tangpi tangta sum hingawn ci-in ong kingenzah kanbeh nawnlo in pia khia ziau ngei loding hi-ing” kacihi. Tuateng tawh kihehsuah in kakikhen uhhi.\nInnlam aa tetawh amau na kizom uh aa semsuak uhhi.\nTul 250 kingen in kipia uh cikhat-in katheihi. Tedim pan Ygn hih vai aa pai hilehang tul 100 nangawn kicinglo ding cih hi aa a kingetzah uh kipia dan hi-in amau lungkim aa kipia ci-in kadawp nawn keihi.\nKawlgam tawh kituaklo, nasem theilo, kithumansak cihdan kasuak hi. Zong hitakpi leng kakilawmhi. Mi’ nuihsat, nehpik angah kahihi.\nKei sanzawhloh in:\n1. Taangpi ipsung sawk ding ihihman in, sum zat nading, sum pai nading kan masalo, theilo, laktheilopi, theihpih omlo aa sawk thangding hi a sa zolo kahihi.\n2. “Ei pai hilehang, hizah nangawn kicing loding” or “amau ong pai leh hizah val bei ding ahihteh kituak gawp” cih pen akilawm mahmah kammal, paulap ahihi. Ahihhang, minam nasepna ah zatding mah ahidiam? I sep theih bangbang atawm bei thei pen aa ciltat ding hizaw mahmah ding in ka umhi. Kilawm lel napi ahihetlo khat ahihi.\nASSKyi in Singapore ah, “Golh guuk kici limlim a late leh apiate amawhna akibang ahihi. Apiate’n a late a siasak hizaw laihi. Tua ahihman in golhguuk pongpong kua ma’n piaksawm kei un. Piakloh aa pianglo ahihleh piang kei zaw hen, pia kei un. Gambup milip in piak sawm kei limlim lehang, ahi hilelhi” cihi. A piate mawhsak zaw laihi.\nSente leuleu in “kam vang a neih nak leh…” ci tangial uhhi.\nGolhguuk ne aa khang nih khang thum genloh ama khang akhom, anuamsa, adau pai a mukha nailo kahihi. A enhuai khatzong a munailo kahihi.\nAtung aa tul 250 kilate zong tawlkhat sung a gil avah phialzongin tu’n kialkik khin in ka umhi. Sawtvei kikhom hetlo kacihnopna ahihi.\nTuabang gamtat ding sawm in nei kei in, pelhnopna lungtang nei tentan lehang Pasian mahmah in lampi dang ong zonsak hi a cingam kahihi.\nAhihhang tutadih inbel, Kawlgam zia tawh akituaklo, nasem theilo, anuihzak huai, a zum huai, a kithumansak…\n(Hih atung aa thuteng a piang taktak hilo in, sum leh paai tawh kisai tuhun Kawlgam aa Zomite kalsuanzia tawh akilawm akituak ding aa kong gualhtawm ahihi)\nPrevious: Zolai Simbu Kum 100 Cin Pawi Ah (10) ~ Hau Za Cin\nNext: Microsoft Office tangdingin aki zangthei LibreOffice


url: =HUHPA KHASIANGTHO OMPIHLOHIN ~ MUC\nHUHPA KHASIANGTHO OMPIHLOHIN\nAdmin 9:34:00 PM Articles, Religion Articles\nNungzui( Christian) ka hih buangin kicinna ka nei kei zongin Laisiangtho hilh banga zui Christian suak nuam ka hihmanin hanciam takin ka zong hi. SDA pen thugil pen ding hi, ci'n zuih dingin ka khensat hi..\nKhukdinin Thungetna tawh Pasian tungah kamciam a ka nei hi." Topa aw, Reformer te cih bangin, ( Laisiangtho sung bekmah: the Bible and Bible only,) tawh kalsuan nungzui hong hi sak in! " ci-in ka ki aap hi.\nLeviticus 11: leh Deutronomy 15: sungah, neek ding a Siang leh a sianglo ka mu hi. Laisiangtho in a gen nung sangin sang pah ning ka ci hi. kammal tawh a kipulak lo, an nam zong ahi lo, kham theih gu, zu, zana, bing , kanza cihte zong khensat ong hi pah hi.\nNektheih hi napi-a, Laisiangtho sunga kipulak lo khempeuh, ei pumpi cidamna zui-a tan dingin ka khensat hi. Tua banga ka khensat simin Pasian tawh kamciam ka bawl hamtang hi.\nTopa aw; Leitung mipil ahi philosopher te Leh mihaute huzap in ka tuk khak lohna dingin hong huh in, ka I hi. Ka kidalna dingin Khasiangtho pilna hong pia in, ci-in ka ngen hi. kua kua pau tase leh tu dongin,Laisiangtho sunga kipulak a kikham ante peuhmah ka sukha kei hi.\nThanemna namkim kinei ciat ahi zongin mittang a muh theih palsatna kidop huai hi. Muhtheihloh thanemna pen mihingte in ki kham thei lo hi. Nek theih, nek loh theih, lawntheih lawnloh theih te pen ei kikep theih thu ahi hi. Topa in hong huh hen. Thanemna hanga palsatna sangin lungsim sung ngaihsutna thupi sa zaw hi.\nHebrews 4: sung ka sim ciangin, tawlngakni thu ka mu leu leu hi. " Topa a tawlngak "bangin ci sese ahihmanin, bang ni gen nuam hi ding, ci'n ka zong leu leu hi. Genesis cik,mah a ka lem ngei loh lemin ka sim hi. Na om takpi-a ka ling kauhkauh a, lau buang nuam buangin, laibu khupin ka ngaihsun hi. Moses in mualtung panin Thukham 10 a lak Thukham 4 na ah khauh takin thu na pia leu leu ka mu hi.\nHih thute pen kei deih thu tawh kisai kei, pomloh phamawh ci'n Topa tungah tha ka la hi.( My grace is sufficient for you ) Zeisu in Paul a thapiakna ka bengkha-ah ka za hi. Keimah ka Thanem ahi zongin Sabbath neipa tawh kizom kahihmanin ka angtang mahmah hi.\nLeitungmite pen Ih sih dongs mawhna ki zongte Ih hi hi. Zeisu leu leu a sih donga hong honkhiapa ahi hi. Thanem mahmah tale hang tawp nuam kei peuh leng, kipuah phatna hun om zel hi.\nGupna ngah na dingin Pawlpi ka zong zong hi. Pawlpi denomination za tampi a tul in Kisim thei dong na om khong hi. Denomination minte Ngaih thei mahmah hi. Pawlpi denomination min tawh gupna hong kipia hileh Church of God, Church of Christ cihte hoih Kasa mah mah hi.\nKabeng kha-ah Topa Zeisu in, " Ye shall know the truth, for the truth shall make you free. " acih awging kaza hi. Thuman khempeuh kikaihkhopna mun SDA Pawlpi thuhilhna a neng a tawng in kasim suk leu leu hi. Denomination thupi zaw maw, thumanthutak cih ka ngaihsun leu leu hi. Thuman thu tak loin denomination pen a mawkna hi, ci-in ka khensat hi.\nLeitung MIhing hih laiteng Pawlpi perfect ngei lo ding hi. Makaite zong puapial thei ding hi. Tua ahihmanin hong len dingin policy Kho Kisam hi, ci,n ka ngaihsun hi. SDA policy pen hoih Kasa mahmah hi. Ahi zongin, Zeisu tawh tonkhawm loin, Tua policy pen a lau huai mahmah khat ahi hi.\nZeisu neilo Muslimte, Regimes kumpi ahi Socialist Democracy ki ukna Leitungah a Lauhuai pen ki ukna hi hi zel hi.Kawlgam pen Socialist tawh hong kalsuan ciangin, Mipi luphong zo loin opcip sak hi. Nuntakna tan lawh tam mahmah hi.\nSDA GC khut sungah member tawh direct ki sukha pen, Union / Local conference leh unionmission local mission administration te ahi uh hi. . Tua ten policy len loin Pawlpi hong uk ciangin, thu-um mite in thuak haksa mahmah hi. Zeisu tawh tonkhawm lo administrator pen anti-Christ kha in zat nuam sa mahmah hi. Union khempeuh Hilo hi. Zeisu a tutna awn lo admin te bek ahi hi. Kilemna ding geel ngeilo ding uh hi. Leitungah power neih nuam mahmah a, a khahsuah nuam om lo hi.


url: =“Cidam Peuh Leh” ka phuahna thu ~ Lengtong Pauno :: ZOMI DAILY\n“Cidam Peuh Leh” ka phuahna thu ~ Lengtong Pauno\nposted on 27 January 2018 at 10:37 pm UTC+9:30 Lomkholna: LengtongPauno, News, Zomi\nTedim, Sakollam pan, kanu in anawi ateeplai keimah naupuak puanza tawh hongpua a, kum 10.val aki nusiacipsa Tuithang, Gakuang veeng ka innvuah hong ciahpih hi.\nZintun’ anhuanpak theih nading danbeelneu 2, sikbeelneu 1, niangbeelneu 1… cihbang khawngbek aki nusia hi a, neekding antang omlo, zanpuan cihte omlo hi.\nTedim, Sakollam ah, niangtuisai + ansai\nkahihmanun keipen,niangtuiduh mohduh bawngnawiduh, buhsihduh saduh ciden kapden kahihmanin kanu alungkham mahmah hi.\nAnki ngawl zolo ahihmanin kanu in, tanau meltheihte’ kiangah, “Kumkikteh lo hong kho nu’ngin hong lohkik nu’ng” ci in gataam seng1. palaak hi. Palaak cihpen azah3, (seng1. pen seng3) tawh lohkik cihna hi.\nTua apalaak gataam te pen, but(huan) in kuangzawn khatah siaa in ahawngtol in thambeel khatah theidam teh tawh bilh leuleu a, nekdingdang omlo ahihmanin, thuukman’nailo nipman’nailo tua gataamciip pen bepitang tawh huanmin in, buhsihduh mohduh saduh ci a akap baba pa ki nesak hi.\nLuphunciangin khuadam taleh vot taleh, puanza omlo ahihmanin, naupuak puanza amongkhat phahsakin among langkhat silhsaka, khuadam salai ahihmanin anu in thaangkhau ippi silhthuahsakhi. Anu in, ata a itna tawh gumthuak’ hi.\nLIVE: A Tamzaan Lungtang: Kum 50 cin Album (1962 – 2012)\nHibangtengtawh anu in akhan’liatsak pa pen, akhuatheih (kum 9/10 aphak) hunciang a, anu’ genkikna la a aphuak ahi hi. Alasungah, vaimimciim zong khamzolo, gataamciip bekmah petpet ing acih hangin, ataktak ah akhamzolo himawklo in, vaimimciim a om vetlo, vaimim cih limlimh a om aa omlo, aneih a aneilo uh ahi hi.\nAnu in thaangkhau ippi silhsak a phalbi ado takpi zong ahi hi. Ahi zongin, mi tampi saktheih san’theih deihtheih ding ngiima phuaka asa hile kilawm bek dom ngawlin ahi takpi ahi hi.\nPrevious: ZAM Thupuak :: 28 Jan 2018 (Zomi Cup tawh kisai zaksakna)\nNext: Ih tate’ Talent theihsak ni


url: =ANLANGH SDA PAWLPI TANGTHU ~ MUC\nANLANGH SDA PAWLPI TANGTHU\nAdmin 11:08:00 PM Articles, Conference Pianna thu\n1962 kumin Pr Thang Khan Dal in Tonzang ah a sangkah na panin SDA upna thu sang thei-in 1963 April 14 ni-in Tonzang khua ah Pr WayMan in tuiphum hi. 1963 kumin Pr Thang Khan Dal in a ma sansa thuman thutak a khua a tui-in a theih ding deih sakin Pr Ngul Khaw Pau samin effort bawl uh a, 1963 Nov 7 ni-in kha manpha 23 te in SDA upna sang thei a tui ki phum uhhi. Company khat in na ding pah uh hi.1964 Nov14 ni-in Central and Upper Burma Section President F.C WayMan makai-in Anlangh SDA Church Organized hi.\n1967 kumin Mission quarter dingin Pa Pum Khua Pau te inn Mission in ks 7000/- in hong leisak hi. 1980 kumin 36’x20’ biakinn Pr V.Kip Za Nang makai-in Church dedication na kinei hi.1989 kumin biakinn lui ki phel in khuailum sing pawlpi in ki la in Upa Thang Suan Khup leh Sia Pauno makai in Pa ThangLam in annek tuidawn leh lettama thaman a bei khempeuh hong sikh hi. A at pen pawlpi tha tawh ki at in pawlpi tha mah tawh ki pua in khatvei bel khuasungpan maingaap teng zingtha in cial in hong puakpih uhhi. A ki lam ciangin Sia Pauno in makai hi. Padenpauh teng pen Sia Tawngpi in hong pia hi.Biakinn thak 60’x30’pen Pr.Thangpu makai in Church Dedication na kinei leuleu hi. Biakinn taih lamna ding tawh ki sai-in USA tung masa Sia Kappau leh Sia ThangLam Sia KapLian,Sia NangKhai te in vaihawm in leisek seek in Pa PumPau te in logam ong pia in lamzang te ki cial hi.A mun lui ah ki lam nuam ahih manin biakinnlui a paam ah ki tuah phei-in USA a om te mah in lettama thaman te hong cialsak in taih biakinn ki lam aa ki zo dektakta hi.\nMission pan Conference ah\n2004 kum ciangin Conference ah lutin Mission bei aa,Sia Khaita Mission sia panin khawlnuam tuanlo ahih manin Zampi khua ah Mission sia va sem hi.Conference ki dingto suaksuak hi.Kum 7 sungbang Conference din zawh teh ka muan kasuan uh Sia te leh Upa makai te in a gensiatsiat sa uh Mission sungah lutkik nuamin Pa Thang Suan Khup leh Sia Tuan Suan Kim te in Sabbath nihveibang mipi khawmin conference pan pial dingin zol ngiitngeet hi. Mission ah lutkik ding thu a sangzolo Pa Thang Cinh Lam pen 18,5,2011 ni in Tedim Circle leader Pr Paulek kiangah a thupiangteng gen ding ci in a paileh Sia Paulek pen Phunom khua ah effort bawlin a om laitak hi a ki mu theinai lo hi.24,5,2011 ni in Pa Thang Cinh lam Tedim Pr Paulek kiangah pai in thupiang teng va genhi.Tua zawh ciangin M.U.C makaite tawh kimu dingin Pa Lamh kawl ah pai hi.\n27,5,2011 ni-in kawlpaninPa Thang Lian Khup ii mawtaw tawh M.U.C makai te leh Sia Paulek te AnLangh ah hong pai-in 28,5,2011 Sabbath ni in M.U.C makai te(Mission a suakkik te in) hunpia nuamlo hi. Sun hunpi man ciangin M.U.C President in “Na khawllai un thuk ki kupna nei ni” a cih leh SuanKhup in kuamah khawllo ding ci-in tulai a acian lai conference teng b ek khawl ina dang a ma pawl teng khempeuh ciah khin hi.Tua khit ciangin conference aut lai teng hong makaih in churchboard hong telhi.Tua khit ciangin M.U.C makai te in tawh kem Pa Hau Khan Pau kiangah a ngetleh upa pa in hong သိမ္း hi ci-in pia nuamlo ahih manin Sia Thang Za Pau leh Pa Thang Cinh Lam te in McNeilus building dawlnihna a khan nuai tawh khat hong in zanin duty in om uh hi. Mission a suakkik nuam te-in May, 26,2011 ni-in Tedim ah Mission Circle leader Pr Thawng Sian Mung kiangah Pa Thang Suan Khup leh Sia Tuan Suan Kim te in kamkupna nei uhhi. Tua ciangin Tedim kumpi thunei te kiangah thupiang teng ki gen a, thunei te ii phalna tawh Anlangh ah 17,6,2011 Friday ni-in Pr SuanTuan Pau(Tedim circle leader), Pa Gin Khan Siing, Elder Thang Suan Mung, Sia Cin Suan Mung, Sia Nang Za Mung, Pa Do Khan Khup te pai-in, Pa Siing in zumkhan Tawh (Lock) hongin ki lut a thungetna kinei hi.Thunget khit ciangin Pa Siing, Elder Pa Mung leh Sia NaaMung te in sang Tawh(Lock) khempeuh laihin a thak thuah uhhi. Biakinn leh Music vankoih na Tawh(Lock) teng Pr Paulek in laihhi.Tua bek tawh vai te a veng ziau hi lo in biakpiakna khempeuh ah a ki sam bangin makaih in sem khia hi.Thang Suan Khup leh Tuan Suan Kim te in a sep theih tawp un nawngkai sak uh a tua khempeuh vengsak hi.\nSang tangthu a tomin\nUSA a om Sia Kappau Sia Thanglam, Sia Kaplian leh Sia NangKhai te mah tawh ki thu za in sang ki phuan in a bei bangbang ko a lang hongding ding hi ung ci in 1989 kumin Sia Pauno makai in KG pan Class IV ki honghi. Sanginn tawh ki sai biakinn nuai khawng ki zangphot hi. Pa KaihTom khawngin zong hong huh in sikkang ki lei-in sanginn neu khat ki lam hi.Nu leh Pa te zong ki hanciam khawmhi. Sangnaupang zong hong ki behlap toto in mi 100 ciangbang ki val thei hi. Bullam te’n sia nih hong pia in Nu leh pa ten sia 7 ki cial in sia 9 tawh sang ki hong toto hi. USA a tungma sa sia 4 te hong huh ding a cih pen Pasian thupha ki sangin ko sia khat hong cial sak nung ko sum 100,000 pan 200,000 hong khak nung cih bangin hong kipia ahih manin hong huh den sia guaih na a lang hong pia te in hongpia nonlo hi. Hong piak loh uh hangin a zolo hi lo in a mun dangpan hong pai ahih manin a mau a tawlnga pak hizaw hi. Sanginn tawh kisai McNeilus in sang building ding 60’x20’dawl nih hoih mahmah khat hongpia hi. Sanginn khat pen ki vaihawmin Khuailum singmah ki la hi. Sanginn pi nih kinei hi.\nAnlangh SDA pawlpi ah Sia sem ngei teng:\nNo. Min Sepkum Khua\n1. Sia Phung Kai 1964-‘54 Leilum\n2. Sia Sian Gin 1965-‘68 Tuitawh\n3. Pr Thang Khan Dal 1968-‘70 Anlangh\n4. Pr Lian Khan Dal 1971 Lawibual\n5. Pr Thang Khan Dal 1971-‘73 Anlangh\n6. Pr Let Khaw Pau 1974-‘77 Teinkaya\n7. Sia Tuan Za Kham 1977-‘79 Anlangh\n8. Sia Pa ZuamThang 1979-‘81 Matupi\n9. Sia Kham Min Thang 1982-‘85 Gamngai\n10. Pr Pum Thian Pau 1985-‘90 Khuasak\n11. Sia Gin Lian Pau 1990-‘91 Mualkawi\n12. Sia Cin Lian Hau 1991-‘95 Phaitu\n13. Siama Gin Go Man 1995-‘96 Anlangh\n14. Sia Thang Cin Khai 1996-‘97 Anlangh\n15. Sia Pau Suan Mung 1998-2000 Anlangh\n16. Sia Do Khaw Tuan 2001-’02 Kapteel\n17. Sia Thang Cin Khai 2002-’03 Anlangh\n2004 kum panin Conference ki dingto a, a nuai a Sia teng in hong semhi.\n18. Sia Thang Lun Mung 2004-’06 Anlangh\n19. Sm Dim Ngaih Khawl 2007 Anlangh\n20. Sia Tuan Suan Kim 2008-’10 Anlangh\n2011 June kha lang khit ciangin a nuai a tengin Sia sem hi.\n21. Sia Sap Lian Dal 2011-Sept/2017 Myangsone\n22. Sia Nang Za Mung 2011- Phunom\n2011 May kha sungin Conference sunga i muan isuan upa makai siate in Mission ah ong ciah san kik uh hi. Conference ah pen bangmah thu leh la a thei mello ameel mawl teng" sel zo kei nuteh, meeng zo kei nuteh" hong cih teng un 2011kum May kha panin tuni dong Conference ah kip takin inn 12 om uh hi. 2011 kum June kha panin 2017 Sept kha ciang pen i zumpi panin worker nih hong pia uh hi. Sia Sap Lian Dal (Myangsone) leh Sia Nang Za Mung (Phun-om) ahi hi. 2011 June kha panin 2013 sang khak dong pen sang sia cial nadingin U.S.A a om Sia Do Kap Pau in ong vaan hi. 2013 June kha sang hon kik panin Sia Kappau in ong vaan nawn lo ahih manin USA a om Conference a veii phadiak teng in sia cialna ding hong vaihawmpih leuleu uh in 2017 March sangkhak dong sia cialna te kitasam lo takin Topa in amite zangin hong sikh toto hi. Sang neih ii a thupina ah pawldang pan a ongkah sangnaupang pawl khat in sabbath thu te maan sa in ong zuih ngam lian nai loh hangin voksa nangawn a ne nuam hiau lo om hi. Thupi mahmah hi. 2017 September kha ciangin Sia Sap Lian Dal pen i zumpi te sawlna tawh lezang khua ah pawlpi kemdingin ong piat san hi. 2017 September kha panin tuni dong sia Nang Za Mung in pawlpite makaih dingin i zumpi te in ong koih sak suak hi.\n2017 kum October kha sungin Topa in kha manpha mahmah innkuan khat Pa Suan Khaw Thang (R.C pawlpi pan) hongpia ahih manin Topa tungah i lungdam hi. Pa Suan Khaw Thang pen dam lo zelzel ahih manin leh amah a en ding mi nei lo ahih manin USA a om pawlpi sungpanin i sanggam pawlkhat mahin huhna ong piak sak uh ahih manin ki nuam mahmah hi. L.S.T zong neilo ahih manin Dr Gin Lian Mung in Pa Thang ii a LST ding ong lei sak a kilungdam mahmah hi.\n2018 Kum Conference ah a cian laiteng:\n1. Pa Thang Cin Lamh te innkuan\n2. Pa Nang Khan Sang te innkuan\n3. Pa Thang Lam Dal te innkuan\n4. Pa Pau Lun Cin Mang te innkuan\n5. Pu Pum Khan Pau te innkuan\n6. Nu Niang Ngaih Lian te nuta teng\n7. Pa En Suan Dal te innkuan\n8. Pa Thang Lian Kap\n9. Pa Thang Cin Pau te innkuan\n10. Lia Dim Ngaih Vang Sung\n11. Sia Nang Za Mung te innkuan\n12. Pa Suan Khaw Thang te innkuan (2017 October in RC pan ong suak thak)\nDorcas min tawh pahtawina ngahte:\n1. Anlangh biakinn kong hon lai in A (16) veinaTedim Circle Ngente khawk Dorca lakidemna lanambat 114- "Ka It hi" a cih la kidemna ah a 1 na letsong beelkang khap 10 khat kingah hi.\n2. A (17) veina Tedim Circle Ngente khawk pawi Sakollam pawlpi ah Dorca la kidemna Tdm labu lanambat- ( ) "Gal om loh Zeisu ang sung'' a cih la tawh a 3 na letsong beelkang khap 8 khat kingah hi.\nAnlangh SDA Conference Church's Property after 2011 June to until 2018 Feb\nKeyboard PSR 650\n2015 kumthak video khui zuak man(USA)\n2016 Biakinn kong hon lai a kilei\nMeiset CL 3900\nSolar W 300\nM.U.C in hong piak\nBatery N 150\nSoundbox Delta 12"\nBiakinn kong hon DVD khui zuak man\nMei change Box\nInvertor W 1500\nMixer Amp 122 U\nPaper bung eng\nPaper bung vompi\n2013 Kum Sia Kappau ii ong puak\nBeel kang khap 10\nDorcas la kidemna 1 na (2016biakinn hong lai)\nBeel kang khap 8\nSKL Dorca la kidemna a 3 na ngahna\nKeyboard Zip pin


url: =Lim le Ceptehna (Signs and Symbols)Lim (Signs) - TUNGZANG NEWS\nLim le Ceptehna (Signs and Symbols)Lim (Signs)\nPel loin, a kizom sak Lim (nonarbitrary signs) pen ceptehna (symbols) thu tawh ihkhen siam ding thupi mahmah hi. Mun khat, gam khat, thu gui khat ading beka a kizang thei lo kihilna pen ceptehna (Symbols) kici hi. Leitungah a taangpi a cepteh nadingin a kizang na pawlkhatte in, mawtaw lamlak mei (traffic code), Meileng lamkan ding theihsakna mei (railroad crossing indicators), Palik mawtawte’ zat a san a eng mei (flashing red or blue lights on police vehicles), kitengkhin cihna khutzungbuh (wedding rings), le gam ceptehna dial (national flags) te a hi hi. Ceptehna (symbols) khat pen mun khempeuh, hun khempeuh, thu khempeuh ah kizang kim thei lo hi. Kamdang khat in genleng ceptehna penkhat bek tawh kizom tawntung thei lo a, a dang khat adingin zong kizang kawikawithei hi. Tuadante ah ceptehna (symbols) cih kammal kizang hi. Gentehna in, khutzungbuh pen kiteng khin cihna lahna in kizang a, ahi zongin khutzungbuh bulh khempeuh a kiteng khin cihna hi lo hi. Tua mah bangin mei san tawh ceptehna a lah ciangin lam kikan thei nai lo khawl ding (stop) cihna hi. Ahi zongin mei san (red lights) khempeuh ih muhna mun citeng ah khawl ding cihna hi lo leuleu hi. Ahi ta zongin mei san (red lights) le a san tawh kihilna lim (red signs) te pen mawtaw lam kanna tawh kisai ah kizang ahi hi. Gamdang mun khat ah mawtaw khat le khat ki-ot diamdiam thei nadingin mei naipak (blue light) zang uh, hi ci dih ni. Ahi zongin tua blue light mei naipak pen India te ading in vei lam ah awn in cihna hi dinga, Kawlgam te adingin taklam ah awn in cihna hi thei hi. Tua bangdan a utut dan a kizang thei ceptehna pen symbols kici hi. Signs kici lo hi.


url: =Tulaai Leitung Thuthang Tuamtuam Updates (Sep 19) :: ZOMI DAILY\nTulaai Leitung Thuthang Tuamtuam Updates (Sep 19)\nposted on 20 September 2017 at 7:10 am Lomkholna: Khawmpau, News, World\nZinling na piang\nMexico gam Mexico khuapi 7.1 tawh nasiatak in Septembet 19,2017 denmahmah in zinling a mi-44 asi kisimthei in mitampi inn in vuknelh ban ah inn le lo tampi kicim hi.BBC NEWS\nTrump in N Korea Nuaivui dikdek ding ci\nUS President Donald Trump in UN Khawmpi ah September 19,2017 ni in thusunna vanei a, Athusunna sung ah North Korea vaai zong hel hi. North Korea vaai agenna ah North Korea peen US in nuaivuicip khading hi cin gen a, Ciamnuih kawmtawh Kim Jong Un peen Rocket Man ci in minvawh a Rocket Man in amah leh amah in asihnading zuan in paita hi ci in genbeh hi.CNN NEWS\nPi Suut Cing in Rakhaing State vaai gen\nPi Suut Cing in Rakhaing gam buaina tawh kisai mip mai ah thulukhiatna September 19,2017 ni in nei a Rakhaing gam omlai kala te leh ataaikhia kala tawh akihonopna thu, Bangladesh gam a taaikhia te lak ah Kawlgammi hihna aneite kawlgam ciahkik thei ahihna thu, Thukhun tawh kituaklo ngongtatna kheempeuh dik asaklohna thu, Leitungbup in pai a vakannop leh vakantheih ahihna thu,Rakhaing gam ading a asepsa leh seplaiding cihte genkhia hi.\nAkisamkhat ah September 5,2017 khit Gaalkaap ten gaalkaap khawl ci ahihman in tuama bangteng Gaalkaap ten seem cih leitung gamtuamtuam ten zanuam citciat se uhhi.BBC NEWS\nRelated: Spain ah bawngtal tawh akimawl khat akhe leh agawlgui kipikkha gawp\nHurricane Maria huihpi\nHurricane Maria kici huihpi in Atlantic tuipi sungpan ongkipan in Caribean tuikulhdung nawktota a tukaal sung in US gam tuikulh neuneu teng viktoding ci in Hurricane Center ten pulaakkhia uhhi. Khawm Pau\nPrevious: Lamka lam sanggam numei (8) te vai Update (Sep 19) ~ Singpu\nNext: Tuni lamdang kasak ~ Pu Thangboi\nSouth Sudan in UN Peacekeepers 4000 kikoihding deihlo ~ TK Lian\nPenang ah Durian zuaktawh akivak puteek khat mawtaw in taihkha in si


url: =Nute Ni maw? Nute khemni ~ Job Cinpi :: ZOMI DAILY\nposted on 10 May 2020 at 4:22 pm Lomkholna: Article, JobCinpi\nNute ni maw? ahih kei leh Nute khem ni ~ Job Cinpi\nA nu thu a mang ngei ngiat lo mi khat in nute ni a tun ciangin nu aw hong it ing, nu aw hong ngai ing ci-in a kam tawh a nu’ zak dingin a gen ngam lo mi khat in facebook tungah a nu a itna thu le late gelhin a sak tak ciangin ka tuah ngei nuta khatte’ thu ka phawk kha vat hi.\nNute ni khat, biakinn sungah tapa khat in nute itna la khat sa hi. Mipite in zong tha kingah mahmah a, khutbeng ziahziah-in tha kipia hi. Lasapa in zong khitui luang dek liangin lasa a, a lasak tawh a kituakin amah zong kineih dan siam ahih manin, ama kineihsiamna in a la hoihsak semsem a, mipite lungsim zong lawng kha semsem hi.\nTua bangin la a sak laitakin ka tutna gei ah a tu, lasapa nu in, ciamnuih cihtak buang khatin, “ Na sa bek tak ing,” ci hi. A nu in midangte zak dingin a aw ngaihsakin a pau khia ahi kei a, ka tutna uh kinei lua ahih manin a bil hemin a za ka hi bek hi.\nHih nutate kizopna kei bangin a theitel lo mi khat in a nu kammal za hi leh ngaihsut ding thu tampi nei kha thei ding hi. Ahi zongin tua nutate kizopzia tel mahmah ka hih manin, a nu kampau ka zak ciangin kei zong tawmno khat ka zum nuih kha hi.\nKa gen nop thu a bulpi in, nu le pate mitmuhna le a zakna ah nu aw pa aw hong it hong ngai ing ci ngam lo, ci nuam het lo napi midangte pimuh ding ut man peuhin tangpi muhna ah tehpih om lo na tunnu le ka zuapa peuh ci-in midangte theipih ding lunggulhna tawh nu le pate tungah itna lianpi a nei bangin kineihsimna pen nu le pate lungtang nasak mahmah thei a, tua bek tham loin nu le pate lungsim haibawlna le khemna nam khat hi ci-in ka ngaihsun hi.\nBang hang hiam cih leh…… Na it na ngaih mahmah mi khat in na tungah it le ngaihna kammal khat zong hong gen ngei lo bek tham loin na heh ding lah awlmawh lo, na dah zongin lah hong khual loin na tungah ama nopsak bangin hong gamta dinga, ahi zongin midangte tungah bang zahtakin nang hong it a, bang zahtakin nang hong khual ahih lam gen khia kawikawi leh na lungtang sungah bangci na ngaihsut tam?\nAmah na it na ngaihna hangin na mudah sam kei dinga, na tungah amah a hoih loh hangin midangte zakna ah nang hong it hong ngai mahmah bangin a gen thute pen amah na itna lungsim tawh na maisak zo kha mah ding hi. Ahi zongin midangte muhna ah amah migi a suah theih nadingin na tungah kammal khat zong hong gen loh itna ngaihna kammalte lungsim takpi tawh hong gen bangin a kineih sese pen na lungsim tawng khat ah na nasem mahmah kha ding hi.\nNu le pate lungsim ngaihsutna ah zong tuaci kha dingin ken ka um hi. Nu le pate bil ah gen ngam lo gen nuam lo a, online tung pan tangkona pen bang tawh kibang hiam cih leh na mu kha dinga na ciam kha kei ding hi cihna tawh kibang kasa hi. Nu le pa tampite in tate’ itna galmuhin a gimnam za kha bek uh a, ahi zongin ciam kha uh hi.\nInnkuan pawlkhatte ah tate in a nu le a pate uh, nu aw pa aw hong it ing ci-in a kam uh pan gen khia uh a, nidangte sangin a nuam zaw hun khat innkuan kim-in zang khawm uh hi. Tua bangin innkuan hun nuam khat a zat khop khit zaw uh ciangin tua a zat khop uh innkuan hun nuam pen midangte theisak nuam, a lawm a gualte engsak nuam uh ahih manin, pawlkhat in lai tomno gelhin online ah suaksak uh a, pawlkhat in man kizaihin suaksak uh hi.\nTua bang innkuan sunga om nu le pate adingin online tunga tate koih toh nu le pate a it a ngaihna uh thute pen nu le pate bil sung le lungtang sung a tung sa kammal le thute bekbek ahih manin nu le pate adingin tua online tungah tate gelh thute pen cilphul nading bang mah om lo hi. A kham valteng uh ci ding hiam, a limna le a nopna ciam khin uh ahih manin tua online tunga tate itna thute pen nu le pate adingin cilphul nading om nawn lo hi. Ahang pen tua online tunga kigelh thute pen nu le pate’n tate tawh ciam khawm khin zo uh hi.\nAhi zongin mi tampite in a nu a pate uh a it a ngaihna kammalte nu le pate bil le lungtang tawnsak loin lamdawt panin online tungah suaksak ziahziah uh ahih manin tua laimalte nu le pate’n a muh uh tak ciangin tate itna le ngaihna lunggulhin nu le pate a cil uh phil ziahziah hi. A gimnam bek za kha uh a, a taktakin tate tung pan itna ngaihna kammal za kha negi loin ciam kha ngei lo uh hi.\nInnkuan sungah a kiciam ngei lo itna thu online tungah letkhia ziahziah ahih manin innkuan sungah hawm dikdek, online tungah dimlet cih dinmun hong tung ta hi. Nu aw hong ngai ing nu aw hong it ing cih kammalte peuhmah in nu le pate bil le lungtang tawn kha ngei peuhmah loin lamdawt tawnin online tung to pahpah hi. Hih thu pen lungtang nat huai kasa mahmah hi.\nTua ahih manin kong it sanggamte aw, nu aw pa aw hong it hong ngai ing cih thute pen nu le pate bil le lungtang mah tawn masa phot hen la, nu le pate bil le lungtang ah a dim zawh ciangin a let khia teng ahih leh online tungah ahi a, dailenbuk sunga tawsiakna lai tungah i gelh zongin a phatmawhna om nawn lo ding hi ci-in ka ngaihsun hi.\nNu le pate tungah itna ngaihna kammal gen khia lo a, midangte theihna ah nu le pa a it mi a suak nuam mite pen om khinkhian zaw leh ama adingin hoih zaw lai kha ding hi ci-in ka ngaihsun hi. Bang hang hiam cih leh nu aw pa aw hong it ing ci-in a gelh laimalte a nu a pate in midang tung pan ahi a, muh kikna khat a neih ciangin, “Nu ei, ka tapa / ka tanu in bang hangin hih itna thu ka tungah a kam tawh hong gen lo ai tam, amah a cik a kipan pau thei lo ahi tam, a kua bum le ai tuaka pau thei lo ahi tam, ci-in tate adingin nu le patre lungkham thuah lai zaw kha ding uh hi.\nKei zong ka nu ka pa tungah itna kammal ka gen ding ka dang awk mahmah lai ahih manin lamdawt tot ding ka ngaihsun zo nai peuhmah kei hi. Job Cinpi (Zomi Laisim nuamte)\nPrevious: Minam hong kaikhawm thu 3 ~ Khup Zo Mang\nNext: Nu aw ~ Filip Zampu


url: =MSS 10: Kum 10 Sung Mang Kibang Den - Zomi Adventist Innkuan\nKum 10 Sung Mang Kibang Den\nLaurentiu Stefan Druga, 35\nSpain, March 7\nRomania gam Khuapilian ahi Bucharest khuapi gei-a, Elementary Sangah, Seventh-day Adventist naupang thum bekbek kah vilvel hi.\nAmauteng thum a vek un tan giat vive hi uh a, Laurentiu Stefan Druga tawh ki khaankhat ahih manun biakinn ah kikhawm dingin a zawn zel uh hi. Laurentiu in Jesu itna a theih ciangin ama’n zong it mahmah ahih manin kituiphum hi.\nLaurentiu in pastor suahnopna lungsim hong nei hi. Tua Bucharest khua-a, Adventist school ah mun 20 bek awng lai-a, tua mun-ah lut zawh nadingin entrance exam mat hoih kisam hi. Exam ni ciangin, Laurentiu khaan sungah lut-in, sabuai gol deda khat ah tu hi. A mai-a ki koihsa question laidalte ensuk in, abanban-in a phi hi. A 21na ngah pah hi.\n“Phamawh kei ei,” a nulepate’ kiangah ci hi. “Mai kum ciangin hanciam kik ning ei.”\nAhizonginn tua kum in a khalam nuntakzia hong kiam mahmah mawk hi. Entrance exam hun hong tung kik leuleu-a, a lut nangei sang khaansung mah ah lut-in, a tut nangei mah ahi, sabuai gol deda pen mah-ah tukik kha hi. Dotna laidal en suk hi. A lung kia mahmah hi. Pasian’ deihloh in a gamtat lam kiphawk mahmah ahihmanin, alungsim hawmsuah gawp hi. Thakhat thu-in dinggto vatin pusuak khia hi.\nKum tampi hong sawt to ta hi. Laurentiu Spain gam lamah pai-in tua lai-ah innlam nasep (construction worker) sem hi. Tua lai-ah zi nei-in Pasian’ kiang panin gamla semsem ta hi. Kum 23 a phak laitakin, tua a omna Spain ah Adventist sia sem ahi, a panote khat tawh ki mu kha uh hi. Nidang lai-a Pasian a itna le pastor a suahnopna thute hong phawk kik mahmah hi. A zi tawh tui kiphum khawm dingin a khensat uh hi.\nSee also Pasian Langpang Khangnopa\nTua ni thupi ni a tun ma-in, Laurentiu in koici bangin nuntakna thak tawh nungta ding cih hong ngaihsunsun hi. “Topa Pasian aw, Kei a’ dingin bang hong geelsak nahi hiam?” ci-in thu ngen hi.\nA zing ciangin, tua bang mahin thu ngen leuleu hi. “Topa Pasian aw, Kei a’ dingin nong geelsakna bang ahi hiam?” ci hi.\nA kituiphum zawh uh zan nihna ciangin Laurentiu in mang khat manh hi. A mangin, laisinna sangkhaan khat sungah lutin, sabuai gol-deda khat ah tu-a, dotna laidal khat a en hi. A beisa kum sungin a sin ngei hetloh pi ganaan a phi ding hi miikmeek hi. A lungsim mawkgawp hi. Patau gawp in a lungtang kinawh saai mahmah hi. Tua laitakin, Laurentiu khanglo vat hi. Zingsang lam nai 3:00 am na sat ta hi. “Aw! Ka zalmang na hi bilbel saam ee” ci-in khuisa pampam hi.\nIhmu kik a, mang khat manh leuleu hi. Tu-a leuleu ciangin, A pawlpi ahi, Madrid Church sung-a, pulpit ah nuihmai kawmin thugen-in a dingg hi. Mipite in lunglut takin ngai dimdem uh hi. Ama’ sungah lungnopna hong luang ngiat hi. Pasian’ ompihna amahmah kiphawk hi.\nZingsang ciangin, Laurentiu in a mangmat mangngilh hi. Tua nitak ciangin zong thu ngen leuleu-in, “Topa Pasian aw, bang hong geelsak na hiam” ci hi. Ihmu sip leuleu hi. Sangkhaan khat sungah lutin, sabuai gol-deda khat ah tu hi. A sabuai tung a etsuk leh Romanian Language Exam a phi ding ahihlam ki thei hi. Tua lai a sinloh zawh kum khat bang pha khin ahihmanin a lungsim ah bangmah om vet lo hi. A diip kuagawp hi. Tua zawh a sawt loin, sabuai dang khatah tu leuleu hi. Tu-in ahihleh a thugen a lunglut mahmah, mipi honkhat mai-ah, nuihmai hiuhiau in thu a gen hi. Pasian’ ompihna lungnuam takin ngah kha hi.\nSee also Mang Lamdang\nTua bangin zansim phialin a kibang mang manh den hi. A laiphina sangkhaan kibang den-a, ahizongin a laiphi kikhelkhel hi. Khat vei zong kigingkhol cih om ngeilo banah lungkia, hi den mai hi. Tua khit ciangin a munlemual kikhel in biakinn sung hi zeel hi. Sabuai dangkhat, mipite’ mai, cih bangin hiden hi. Mipite’ tungah thu hilh, Pasian’ ompihna kiphawk cih bangin mang manh den hi.\nTua bangin kha thumsung bang a mat khit ciangin, Pasian in pastor hong semsak nuam ahi maiding hiam, ci-in Laurentiu in lamdang sa mahmah hi. “Ahi zongin Topa Pasian aw, ka nasep ka khawl thei kei ding hi. Zi neikhin ka hihmanin ka innkuan ka vaak kul ta ding hi. Hi theinawn lo hi,” ci-in Pasian’ geelna nial sawm hi.\nTua a mangmat pen kizom suaksuak lai hi. Kum khat hong cing ta hi. Tua khit ciangin kum nih, kum thum, kum li hong cingtoto hi. Anulepate’ kiang leh a lawm itte’ kiangah a mangmat gen zel taleh amaute in, a lungsim ngaihsut teng a manh zel hi, ci-in ngaihsun lel uh hi.\nAtaktakin cileng, amangmat pen hong ki ngeinaseh mai ta hi. A lup kawmin, amangmat amasa lamteng lungnoplohna ahih zenzen hangin, a nunung lam tengin a lung nuamsak zel ahih manin tua ngaihsun kawmin lum zel hi. Tua mah bangin Laurentiu in nitak simin a lup ma-in thu ngen den-a, “Topa Pasian aw, kei a’ dingin bang hong geelsak peuh mah na hiam?” ci ngeungau zel hi.\nKum 10 hong cin khit ciangin, Laurentiu in a mangmat a zi’ kiangah gen hi. Nitak khat, Laurentiu te nupa mi 250 bang a kikhopna khangno khawmpi ah va kikhawm uh hi. Thugenpa in Laurentiu’ ngaihsutna teng a thei bang keek in thu gen hi. Laurentiu in pastor suah ding hi thei a kisak nawnlohna a ngaihsut simin thugenpa in pulpit tung panin a na dawng denkeei tawh kibang hi. Laurentiu’ zi in a pasal kiangah, “Lai Siangtho sang na kah kul taktak ta ding hi,” ci-in hanthawn ta hi.\nKha thum khit ciangin, Laurentiu te nupa, kum kua a pha atapa uh tawh, Madrid khuapi panin nisuahna lam tai 235 (km 380) bang a gam la Sagunto Adventist College ah sangkah dingin hong pai ta uh hi. Tua ni-a kipan in a mangmat khawl ta hi.\nTu-in Laurentiu a Lai Siangtho sangkah, a kum nihna hi ta hi. “Ka laisin khempeuh leh ka siate tawh ka ki kholhna khempeuh pen ka mangmat a nunung zaw lam hi den hi,” Laurentiu in ci hi. “Ka mangmat a masalam bel phawk nawn khol ke’ng. a nunung lam pen, tu-a ka nisim nuntakna hi ta hi,” ci hi.\nTu kuata Sabbath 13 na, i mission sumpi khenkhat tawh Laurentiu’ sangkahna ahi, Sagunto Adventist College sang a dingin a kisam mahmah lai, inn le lote leina ding leh lamh nadingin ki zangh ding hi.\nA Telhak Laisiangtho\nMS3: Khut Laam\nPrev post ZSL 10: Mawh Pulakna pan Hehnep Thapiakna ah\nNext post ZSL 11: Galphual pan Zawhna ah


url: =Lean Canvas Template in Word (DOC) - Neos Chronos\nDownload the Lean Canvas Template in Word (DOC) - Neos Chronos\nDownload the Lean Canvas in Word (DOC).\nFile: lean-canvas.doc. Author: Ash Maurya. Type: Template. Format: Word (DOC)


url: =Zi Li A Nei Mihaupa ~ Khat Thang :: ZOMI DAILY\nposted on 29 November 2014 at 11:46 am Lomkholna: Article, Khatthang\nA zi-pi, zi-masa bel mihaupa in en thei mel lo mawk hi. A paipaina ah a tonpih tawntung hang’ bangmah a kizang thei lo ding bangzah phial in ngaihsun mai hi. A zipi in a hih leh a pasal sia leh, pha leh it cih takin it mawk hi. A poi-na-ah mihaupa in a zi masa pen thusim bawl lo lua liang mawk hi.\n“Ngaihno aw! Ka sih teh kei guak sawl bang hei ding himawk ing a, nang kong it penpen na hih teh nong zui zo diam?” ci-in a dot leh zi neu in a lu peisanin, a gei pan kihepsan diang mawk hi. Mihaupa zong, a zi thumna nu kiangah “nang nong zui zo diam ngaih aw?” a cih leh “hi thei lo ee, ken hi tengah nopsa lai ing, nang si khin le teh pasal dang khat peuh na bel ding hing” ci-in dawng hi. Mihaupa zong lungtang kidawt vang zah phialin nasa ngeungau hi. A zi nihna hong dong leuleu hi. A zi nihna in zong “hong telsiam in U aw, nang tawh sih khawm ding pen hi thei nai lo hi. Ahi zongin hanmual dong bel kong kha ding hi.” cih san sawnsawn ahih manin mihaupa zong nasa lua-in pau zo nawn lo hi. Lamet tawpna a zi masa hong gal-et phei ta hi.\nA zi-pi nu in “lung himawh kei-in U aw, ken hong zui ding hing” ci-in dawng hi. Mihaupa zong lungdam lua in a zi pi nam-in hong kawi tinten ta hi. Putek in tangthu deihna a tupa in a tel zawh dingin hi bangin hong hilhcian kik hi.\n“Ka tu aw, Hih tangthu sung a mihaupa’ zi-lina nu pen bang dang hi lo-in, ei mihingte pumpi ahi hi. I pumpi zemin, I dop bawl hang’ tua pumpi hoihna in I sih ciang hong zui zo peuhmah lo ding ahi hi. Zi thumna nu a hih leh neihlelam, sumlepaite a gen nuam ahi hi. I nuntak hun sungin a zon I khol khempeuh I sih khit teh I tu, I tate ahih kei-leh, mi dang khat peuh kiangah na tung ding hi. I sih ciangin kitonpih thei lo ding hi. A zi nihna nu ahih leh, I innkuanpihte, I lawmlegualte ahi uh hi. I nuntak sungin hong huh hong kepuh hang, I sih ciangin hong zui lo dinguh a, hanmual ciang bel hong kha sam dinguh hi.” a cih khitteh tupa pa in zong lunglut takin “Pu aw a zi masa ee bang hi ding a?” ci-in a dot leh, a Pu in;\n“Hee! a zi masa pen bel ei mihingte’ KHA, I sung aom den a kimu thei lo I kha a hi ve! Eite in a mah I phawk khak loh I thusim bawl loh hang, I kha in a hih leh a tawntung tawntungin hong zui ding a cihna hi” ci-in hilh cian hi.\nTupa pa zong “tua leh Pu ken ka sih teh hong zui ding, ka kha a ding, a hoih penpen ngaihsunin nasem nuam ing, ka zi masa mah it pen ning maw Pu” ci-in a pu angah hong kingam hi.\nPrevious: GZA Day & Thanksgiving Day kibawlding\nNext: ZAM Thupuak :: 30 November 2014


url: =Lungnop Zonna Thutak Nam(6)te. - Laibu Saal\nHome > Thuluui/Articles > Lungnop Zonna Thutak Nam(6)te.\nLungnop Zonna Thutak Nam(6)te.\nih zonna dingin\nna thei hiam?\n1) Pasian in Ama minthanna dingin eite hong piangsak\nKeima piansak kabawlsa, keima minthan nadinga ka pian’ sak, keima mintawh a kilote khempeuh ahi, ka tapate a gamlapi pan in, ka tanute leimong panin pai pih un ka ci ding hi\nTelescope in aksite golpi takin hong muhsak bang lian in, Pasian in Ama liatna a kilang sak dingin in eite hong bawl hi. Ama hoihna, a thutakna leh a etlawmna, a pilna leh a thumannate eite sungah aki muh theih nadingin Pasian in eite hong piangsak hi. Ama hihna khempeuh sungah lungkimna bek tawh Pasian liatna leh a minthanna kimu thei bek hi. Tua bang ciang bek in Pasian in phatna leh pahtawina ngaha, eite in zong nopsakna leh hamphatna ih ngah hi. Ama sungah lungkimna sangpen ih neih ciangin eite sungah Amah hong ki tawisang a tuabang dingin Pasianin eite hong piangsak hi.\n2) Mikhempeuh Pasian minthanna dingin nuntak kul hi.\n“Na hihna khempeuh uh, nekna, dawn na –ah ahi zong in Pasian minthanna ding in na hih un” (I Cor10:31).\nAma minthanna dingin eite Pasian hong bawl ahih leh ama minthanna ding bek in ih nun tak tak ding ahih hi. Eite sepleh bawl ding pen ama hong thupiak na bang bang hi ding hi. Amasa pen ih sepding thu in, lugkim huaitak in eite a ding in hong kipia khia in, ama vang liatna leh minthanna ih pulak khiat ding ahi hi. Ih hihna khempeuh tawh Pasain ih it ding a hi hi. (Matt. 22:37), Ih hihna khempeuh tawh a mah muan ding (I Jn. 5:3,4), Na khempeuh ah ama tung lungdamna ko ding. (Late. 100:2-4). A diak diak in midangte it ding (Col. 1:4,5), Hih bang gamtatna in, thuman tak a zuih zawh na zungpi a hi hi.\n3) A kilawm bang a Pasian minthan sak ding ih ciampel khin zo hi.\n“Mikhempeuh mawh ciat uh aa, a hong honkhia Pasian tawh kigamla uh hi.” (Rom. 3:23).\n“Pasian tawh kigamla” a cih nopna in bang hiam? Mihing a kici khat na ngawn in a lawm bang in leh ih hih ding bangin Pasian muanglo in, ki nung ngat hi. Lungkim huai tak in ama thupit na leh ama lampi te ah eite ki nungta zo nai lo hi. Eite in Pasian sangin thupi ih sak zawk, eima lungkim na ding na dangte zong masa in milim bi ate din mun tawh ih ki bang hi. (Rom. 1:21-23). A tak tak in eite khempeuh ih pian lungsim zui in nung ta in, ih pumpi leh ih lungsim deihna bangin ih gamta hi. (Eph. 2:3). Hih bang gamtat na leh lungsim in a lipkhap huai Pasian liatna langpan na a hi hi.\n4) Eite khempeuh Pasian thukhenna thuak dingte ih hi hi.\nMawhna thaman in sihna hi …. (Rom. 6:23).\nEite in Pasian minthanna ih neusek hi. Koi ci bangin? Pasian sangin a bawl sa nate ih thupitsak zawkna a hi hi. Tua ban ah, ih lungdam koh zawh lohna, ih muian lahna, thupiak ih nialna te zong ahi hi. A tak tak in, Ama minthanna sungah nopsak tawn tung na ding pan hong khaktan leh zong Pasian a thuman ahi hi. Minthanna leh pahtawinaa ngah dingin Topa hong pai ni ciangin a nop tuak mah mah Topa’ minthanna huang sung pan in kihawl khia ding a, tawntung gimthuakna a ngah ding uh hi. (II Thess. 1:9).\n“Hell” (meili pi) cfih kammal (12) vei Thuciam thak sungah ki mu aa, Zeisu kam mal panin (11) vei ki lo hi. Hih kammal pen thugen, thuhilh siam khat peuh in a phuah tawm thu hi lo hi. Hihpen samsiatna pan mawh neite gumkhia in sihna hong thuak Pasian tapa mah mah in pilvang takin honghilh kholthu a hi hi. Eite in bel cikziat huai takin ih thudon het kei hi.\nA zen zen in, mihingte khuasak zia ding Laisiangtho in hong khual lo hi zen leh ih mai lam a ding lametna a kici om vet lo hi. Ahi zongin khol lo-in tudong mah lampi man hong lak to to lai hi.\n5) Pasian in Tawntung nuntakna leh lungdam’ kipahna puak dingin a Tapa khat neih sun hongsawl hi.\nKhazih Zeisu, mawhnei te a honkhia dingin leitungah hong pai hi, cihna thu a man hi aa, a up huai, a san huai thu a hi hi. (I Tim. 1:15).\nEimah mawhnei te bangin Khazih hong si hi cih thu pen lungdam thuthang lian pen a hi hi. A sisa mite zong hing kik tak pi ding hi cih a kitel theihna dingin sihna pen in Khazih ki hing kik sak khin zo hi. (I Cor. 15: 20). Pasian in mimawh te dik tanna pia ding hi. (Rom. 3:25, 26). “Pasian kiangah note hong tunpin theih na dingin mi hoih khat in mihoih lote mawhna hangin khat vei a si hi. (I Pet. 3:18). Pasian kiang zuatna in tawntung lungkimna ngah na ding ahi hi.\n6) Khazih in sihna tawh hong lei hamphatnate in, kisika,Amah a muang mite a ding a hi hi.\nNa mawhna uh kisik kik unla, Pasian kiangah zuan un. (Sawl 3:19).\nTopa Zeisu um in, tua hi leh nang leh na innkuan pihte in hotkhiatna na ngah ding uh hi. (Sawl 16:31)\n“kisik” cih kammal pen mawhna a kici peuhmah “nusia” cihna ahi hi. “upna” cihpen Pasian hong kamciamna khempeuh Zeisu sungah lungkimna leh muan ngamna ahi hi. “ Keimah hong um peuhmah cikmah hun in a dangtak ngei kei ding hi.” Zeisu in ci hi. (Zawhang 6:35). Eima kilawmna tawh gupna kingah lo hi. Zawmah 4:4-5. Upna hangin hehpihna tawh gupna kingah hi. (Ephet 2:8,9). Hih in a khawn khong hamphatna a hi hi. Rom. 3:24. Na dangdangte sangin ih lungkim zawk leh ih nei khin ding hi. (Mate 13:44). Hih bangteng ih sepkhit ciangin, Pasian hong piansak a lungtup a tangtung hi pan bek a, eite sungah amah hong minthangin, ama sungah eite ih lungkim tawntung ding hi.\nBang sem/bawl ding na hiam?\nZeisu sungah Pasian in nang a dingin hong piak lungkimna leh kipahna lunggulh na na neih a leh Pasian na nuntakna sungah na hong semzo cihna a hi hi. Tua nasepna te hong picin semsem nangin lampi pawl khat om hi; hong khemthei mawhna te pel in, kihem in; mawhna khialna pan na suahtak nangin Zeisu samin huhna ngenin. “Topa’ min lo in huhna a ngen khempeuh in suahtakna ngah ding hi” (Rom. 1:15). Zeisu sungah Pasian in nangma a a hih lam upna tawh kiphung vuh in. Upna hang tawh a kingah ama sung a lungkimna sangpen tawh mawhna vangliatna te satkham in nial in. Na suahtak theihna ding, nuntakna kammal leh hong kamciam na a lianpi ten amuh theihna dingin Laisiangtho kipan in. (II Pet. 1:3,4). Pasian’ sunga a kilam pawlpi khat bel I n Khazih sunga a picing sa thu-um mite tawh kilawmta in Pasian bia khawm in.\nNang mah in nuntakna lampi keimah nong lak hi. Nangma om na ah, lungdamna lian om a, natak lam ah nop tawntung nate om hi. Late 16:11\nA piangthei a lianpenpen na lungnopna leh a gen bangvetlo Pasain’ sianthona a tonkhp theihna in, leitungah a lungdam huai thuthang pen a hi hi. Pasian hongpiak Zeisu sung a lungkimna in, a sangpen kipahna, tawngtung nuntakna in nadang khempeuh te sangin lungkim huai zaw hi.\nNa Sem Un.\nLogos Baptist Bible College and Seminary\nPinlong 8/A - 55, Boyoke Road.\nKalay Myo, Myanmar\nItem Reviewed: Lungnop Zonna Thutak Nam(6)te. Description: Rating: 5 Reviewed By: Cinpu Zomi


url: =Pu Pum Khua Mang dahna tung aa kipahna :: ZOMI DAILY\nposted on 12 May 2015 at 11:04 am Lomkholna: Dahpihna, News, Zomi\nDear Muntuamtuama om U leh Nauteng\nNong it pih uh ka pa it Pu Pum Khua Mang kum85 ong nusiat na hang in Leitung kiu li pan azakhakha atheimasasa in nong hopih nong gal na uh hang in ANuasiat tulehta teng tang in hih ih group mail te pan Lungdam ong ko ing.\nKapa pen ong bei san na ding in kisanlo in tawldam tak in anuntak na ong bei ahih man in asih dan ka lung uh kim aa Anat na tawh si hilo in Topan aciangtan na hun atun teh anuntak na abei hi cih ka tel mahmah hi.\nKo unau ka nauMung lo siah in han mual ah khathei ung.\nKhuahun nisa in anop het loh hun ahih hang in han mual ah mitampi tak in ong kha in ongtut pih ahih man in ihdah ihkah na ong zang tuam in dah na zong puakhawm leng azang thei na hihi.\nHan ah Pa Ngul Khan Dal in ka pa ait na feeltak in hun ong uk in Ka Pa Tuan Prof C Thang Za Tuan in ka pa tangthu cingtak ong gen sak hi Rev Nang Suan Dal in hun ong zang in Anungta pasian thu deihsak tak in ong gen aa ka pa Luangtung ah Pasianthu gupkhiat nathu ki nak gen kha ahih man in ka lung akimmahmah aaPasian gel ahih na ka teltektek hi. Stephenmang leh Gungal inn kuan pan lahohmahmah ong sa uhhi\nLawm Khaipi te mopawi ah Pu Pum Khua Mang adamlai\nDahpih na tawh Phone ong ki set ziah ziah a England USA Germany Malaysia, Singapore leh atuamtuam in ong ki hopih ahih man in Phone ong sam khem peuh tung ka lung dam lua hi. Online pan Ih Groupmail ah sihna ong tang ko sak te, Ka Pa atheih khak dan uh ong gelhte Dahpihna ong gelh te Kapa hoihna om sunsun ong genlehong gelh khiate tung ka lung uh dam mahmahhi.\nTua bek hi lo in sihgal na ong pia/ongkhak te Mipituan na ding in Bus ong late ihpan khopna hi aa na tha uh bek hi lo in sumlehpai tampi nong piak man un Ih van ong zang tuam sawnsawn hi.\nAZBC pawlpi bek hi lo in sivui ni aa kipan hehnep hun ong zang Tonzang gungal christian innkuan, Zomus, ICC khangnote, ZYA Yangoon, smOrkshin te group leh adangdangte\nTua hi aa Ih ZOMI lung simpuak uh athupi na kilang tektek hi it nna hang aa nong piak khiat uh hun sumleh tha khem peuh thuk kik na in kei aa hi aci Ih biak Pasian in akam ciam om bang in ong thuk kik ta hen.\nPau Lun Min Thang\nPrevious: Nupite Ading Norway Gam Hoihpen ~ Hau Za Cin\nNext: ZTK-2 Taangkona No. 5 ~ Hang KhanLian


url: =2008 Thukhunpi puahding vai muhna ~ Bob Tuangpi :: ZOMI DAILY\nposted on 29 March 2019 at 5:54 pm Lomkholna: BobTuangpi, Myanmar, News\n1948 kum gambup in suahtakna angah zawh kipan tuni ciang gamsung kilemna omnailo hi. Ahang tuamtuam tampi lakah abulpi nam (3) hang hi, cih kingawh thei hi. Gamsung om minamte’ gamvai hamphatna kikkim lohna hang ( Ethno Political Conflict), tuciangciang gambup thukhunpi neih sunsunte’ thanemna/buaihuaina ( Constitutional Crisis – 1947 thukhunpi bang mimal tampen Kawl minamte aituam gualtung tuan nading kigelh – For one group show, 1974 thukhunpi leuleu ciangin Burma Socialist Programme Party aituam hamphat nang kigelh – For one party show, tulaitak 2008 thukhunpi bang peuhmah mimal khat aituam aangsung ading kigelh – For one man show) kici theih ban ah gambup kibelpawlna diktak ki-ukna tawh kisai telkhialhna leh lauthawng luatna ( Discord On Federalism) cih thubulpite’ hang hiphadiak hi.\nTulaitakin leitungah kizangh gambup thukhunpi (200) val bang om hi. Tuate khempeuh akicingkim cih bang hizenzenlo-in thanemna om ciat hi. Tua hang ziakin leitung ah asuakta gamkhat ii thukhunpi pepeuh akigelh tak teh puahphat kik zia ding, behlapkik nading leh paihkhiat theih nading zia-le-tong ngeinate thukhunpi sung mahmah ah zongh kikoih pah hi. Thukhunpi pawlkhatte puahphat nading alampi haksa mahmah ( Rigid) akibawl om-in thukhunpi pawlkhat leuleute alaihnop puahphat nop ding ( Flexible) kigelh om hi.\nTulaitak 2008 Myanmar thukhunpi bang bel akilaih/puahphat nang leitungah ahaksa penpen pawlin kihel hi. 2008 thukhunpi apuah/laih ding hileh Article (436 -A, 436 -B) cihte zui-in kalsuankul ahih man’n haksa mahmah ding hi.\nGamkhat Thukhunpi Akigelh Teh Thuguipi (3) Peello Kisiiksan Hi\n(1) Thukhunpi Dinmun/Ngimna ( Philosophy or Principle)\n2008 thukhunpi Chapter/Khenpi (1) Article/Aneu (1-48) khempeuh pen 2008 thukhunpi ii dinmun/ ngimna leh lunggulhnate hi. 2008 thukhunpi sungah tua Philosophy/ Principle (48) lak ah athupi abul diak kammalte pen Galkapte’ khutlet ahi (Gambup kitaploh nading, gamsung minam tuamtuamte kipumkhat det nading, asuakta gam kip tawntung nading, gamsung mite kilem ki it, kihehpih aa gammi’ciatciat suakta, nuamsa khangto khawm nading, gambup kimakaihna ah party tampi kidemna om Multi-Party System zat zia leh gamvai ah atawntung galkapte in makaih ding cihte hi-in a Kawllai in, ” ဒို႔တာဝန္အေရးသုံးပါး, ေလာကပါလတရားသုံးပါး, ပါတီစုံဒီမိုကေရစီစနစ္, အမ်ိဳးသားႏိုင္ငံေရးဦးေဆာင္မႈတြင္ တပ္မေတာ္အစဥ္တစိုက္ပါဝင္ေရး” cih Chapter (1) Article (6) pen 2008 thukhunpi siksan bulpi ahihi.\n(2) Thukhunpi Kilamhzia ( Structure)\n2008 thukhunpi ii dinmun ngimna leh tupnate siksanin akilamhzia om leuleu hi. 2008 thukhunpi khenpi/chapter (2) aneu/article (49 – 56), khenpi/chapter (3) aneu/article (59 -60), khenpi/chapter (4) aneu/article ( 74, 109, 141, 161), khenpi/chapter (5) aneu/article ( 200, 201, 248, 276), khenpi/chapter (6) aneu/article ( 293, 294, 305, 313, 320), khenpi/chapter ( 11) aneu/article ( 410, 432) leh khenpi/chapter ( 12) aneu/article ( 436) cihte pen gambup kilamhzia alakkhia leh kizomkha deuhte hi. Khenpi/chapter (12) aneu/article (436) bel gambup kilamhzia ( Structure of the Union) tawh akisaikhak luat loh hang gambup kilamhzia article tuamtuamte puah/laih ding ziate gaakna ahihi.\n(3) 2008 Thukhunpi Thuthuuk Tatak ( Essence or Substance)\n2008 thukhunpi khenpi/chapter (1) aneu/article (1-48) leh 2008 thukhunpi akilamhzia (Structure) sungah kihello khempeuh pen 2008 thukhunpi anungtasak thuguipi ( Essence or Substance) te ahihi. Gentehna in ah 2008 thukhunpi khenpi/chapter (4) dungzui en hileeng gambup innpi kilamhzia tuamtuam ( Structure of Hluttaws) kimu thei-in tua bang kilamhna anuntak suak nading gammite ngah ding hamphatna leh zuih ding vaipuakte ( Rights and Responsibilities of Citizens) ban ah taangmi asem dingte’ zia-le-tong kisapte ( Qualifications for Elected MPs) gambup kiteel ding dante ( Electoral System) leh taangmi hihna pan tawpsakna/nolhtheihna ( Rights to Recall) cihte mundang tampi tak ah zongh kiguang hi.\nTua ahih manin, leitung thukhunpi khat pepeuh bel adinmun/tupna, kilamhzia leh anungtaksak thuthuuk te tawh ki buptuah ahihi. Leitung gamkhat ii thukhunpi khat laih/puah ding leh athak gelhphat ding cihte bel olnotakin kingah ngeilo hi. A olzaw deuh om-in ahaksa phadeuh om hi. Tulaitak gambup ah agualzo kumpi sem NLD Party leh mualmi makaite in zongh hih 2008 thukhunpi laih/puah aih keh adang athak gelhphat ding lunggulhin kihanciam tek hi.\nTua bang hanciamna ah lampi nih ahi gambup innpi/hluttaw sung pan thukhun zui hanciamna leh gambup innpi/Hluttaw pua lam pan gambup kilemna thukimnate siksanin lampi sialna ( Union Peace Conference – 21st Century Panglong) tungtawn thukimnate ( Union Accords 51 – points) hanciamna ahihi. Tulaitak gambup Innpi/Union Hluttaw lampi ah NLD makaih agualzo party taangmi te mapangin 2008 thukhunpi puah ding kiphuankhia-in tualai ah NLD + Mualmi Party + Galkap + Independent kigawm mihing (45) Committee tawh kihanciam sanlaitak hi.\n2008 thukhunpi puah/laih nading akihanciamnate nikhat peuh tak teh hong lawhcing theitak naven (Gtna : Article 261) ahizongin hih 2008 thukhunpi huamna/nuai ah bel ilunggulh kibelpawlna diktak ( Genuine Federal Union) bel kigal muh nai hetlo ding hi. Agelh: Bob Tuangpi\nPrevious: Nuntakna sungah zuihhuai thu 10\nNext: ZAM Thupuak :: 31 Mar 19 (Lahwahkah naphiciang kidop huai thute)\nPa Thang Deih Piang (Dampi Khua) te pata 3 tungtang lungdam kohna\nA kitheilo naupang kum 13 gual khat Laaitui ah hong tung


url: =Kawl kumpi agial dawk taktakta :: ZOMI DAILY\nposted on 22 November 2014 at 8:09 am Lomkholna: News, Politics, Zomi\nZOMI IT TENG; Kawlgam ah US President Obama a ciah khit teh thu nei makai pi te thu genna ih zak ciat mah bang in a gial uh ong dawk mahmah cih ki tel semsem hi. President U Thein Sein in Constitution puah ding pen Hluttaw pan bek hi ding ci hi,tua ahih leh Hluttaw nih kigawm Pyidaung suh Hluttaw ah pen tel kullo galkap 25% leh USDP MP a tam pen hi a tua ten hih 2008-Constituion hoih sa uhi.Tua hi leh koi ci khel zawh mawk ding?\nU Shwe Mann in lah Constitution puah ding pen 2015- ki tel khit teh a kah thak ding MP te tavuan hi ci leuleu hi.U Thein Sein leh U Shwe Mann te ki lem lo dan ih sak leh a tawpna ah 2008-Constitution a thupi teng a puah nop lohna uh ong ki bang ta hi.\nEn kik leng 2015-ki tel ciang NLD in a bup luah lohna ding ‘ PR ‘System zang ding cih tawh thang ong siah lingleng leuleu uhi.Tel kullo galkap 25% delh phah henla USDP in,30% bek ngah le zong Hluttaw ah Mojority ong hi den ding suak hi.Democracy leh Federal cih bel gamla lai ding in kimu thei ta hi.\nEi Zomi te sungah bangbang Constitution thupi kei,MP ngah ding ham phata ngah peuh leng a ci ta ding in bel hoih veve cih ding hi. Kawlgam ah mipi a tam zaw leh Taizinta ten ih gengen Federal Union deih ta ding pen,vai ong sah mahmah in ih lampi sau in hamsa lai mahmah ding cih thu hi.\nDemocracy dik taktak leh Federal deih Zomi teng a ciangciang pan, pan theih pan mawh in ,ma ih pan huan kul ta ding hi. A thupi ah na khempeuh a control a nungta Pasian kiangah KAWL gam ah ki ukna hoih,kumpi hoih ong om nang thu ngen ciat ni . lungdam, Kamlian\nPrevious: ASEAN Summit hongkah leitung kumpi tampi leh Obama aciah khitphet Kawlgam thupiang\nNext: Thuthak Tomkimcing 21 Nov 2014


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Collecting Area New York State Modern Political Archive ✖Remove constraint Collecting Area: New York State Modern Political Archive


url: =Topic: Bob Solari's Micro Card Rise\nMessage: Posted by: charliemartin (Jan 12, 2010 10:49AM)\nMessage: Posted by: AnthonyJD (Jan 12, 2010 08:00PM)\nMessage: Posted by: tophatter (Jan 13, 2010 02:19AM)\nMessage: Posted by: charliemartin (Jan 13, 2010 10:31AM)\nMessage: Posted by: Jean-Luc.R. (Jan 13, 2010 01:17PM)\nMessage: Posted by: AnthonyJD (Jan 13, 2010 03:41PM)\nMessage: Posted by: charliemartin (Jan 14, 2010 10:40AM)\nMessage: Posted by: AnthonyJD (Jan 14, 2010 04:51PM)\nMessage: Posted by: close_up_act (Jan 19, 2010 11:21PM)\nMessage: Posted by: Wizard of Oz (Jan 20, 2010 06:54PM)\nMessage: Posted by: AnthonyJD (Jan 20, 2010 09:56PM)\nMessage: Posted by: Jean-Luc.R. (Jan 28, 2010 11:02AM)


url: =Global Buanli Family: Tulaai Leitung Thuthang tuamtuam updates November22, 2013\nTulaai Leitung Thuthang tuamtuam updates November22, 2013\nZomi te kia hilo in Zomi cih laaimal leh kammal ngiat Pasian in thupha ongpiaksak ngiat ahihman in khum zungzung ban ah minam dang pipi khawng in Zomi lonuam keei Zomin khawng phuaknuam phial cihbang in alamdang tak in Pasian in Zomi ong ompihna katel theih hi.\nPasian naseem te hita leh Minam naseemte hitaleh mit mahmah tawh muhtheihpah ding in Zomi sung ah kibual a Zomi tawh khut kileenkhawmte ama zang in adau pai tektek hi.\nTua mah bang in aleh lamkhat ah I etciang Zomi taaisan,langpan, thusimlo a om peuh mah kiam suklam, manthanlam, beilam, kasiatna lam vive manawh lel uhhi. Tua ahihman in pawlkhat Zomi nangawn acitheilo te nangawn zong Zomi te lak ah ongkibualnuam tampi omta cihpeen imuthei hi.\n· Kawlgam sung a Party pawkhat leh Kawlgam iteelna vaaihawmpawl pan U Tin Aye te Yangon khuapi sung a om Panda Hotel sung ah 2015 kiteelpi dingtawh kisai holimna 11/22/13 ni in nei uhhi. Ki hona tampi te lak ah 2015 kiteelpi ciang Meekuang luiding Palaaite in luutman Teng5 apiakding hinapi in Teng3 ah kikhiamding a tua Teng3 zong Mee kiteelna ah Meettang 8/1 angahzawh leh piakik ding ci in U Tin Aye in genkhia hi.\n· Kawlgamsung a mualtung mi khat ahi Mon minate in aneih uh gamvaai kipawlna party nih te (MDP) leh ( AMNDP) gawmkhopdong geelna nei uh ahihman in 11/22/13 ni in Mawlamiai khuapi ah makaai teng kikumkhawm uh a Party nih kigawmkhopding in thukimna ngah uhhi.\n· Nypidaw palik, Muse palik leh China gam Swely palik te kigawmkhawm in Shan gam Muse khuapi innsung khat pan Lungsim nuamsak vankhaam zatang Dollar Awn 30 tuni 11/22/13 ni in makhia uhhi.\n· Sengam nisuahna kaai lam Qingdao mualdung suk ah 11/22/13 ni in Set sathau tuamtuam te anawnna uh pipe line pi puakkham ahihman in mi 44 si uh a 166 liam uhhi.\n· Sengam te in amasa peen ahawl palo Drone ( Sumkuang sikha vanleeng ) bawlkhia in 11/21/13 ni in amasa peen minutes 20 sung akhah uhleh buaina omhetlo in tungkik ahihman in tun a utut na gaalbeng theih ziahziah ta hi. Hih vanleeng peen aminding in Sharp Sword ci in phuak uhhi.\n· Latvia gam Riga khuapi sung a om Apartment , shopping tawh akithuah innpi khat 11/21/13 ni in kicim a mi 56 sipah in 37 zato ah kipuakpah hi. Tuni 11/22/13 nidong in mizong te buai mahmah laai uhhi.\nPosted by Thang Khawm Pauzomi at 12:45 PM


url: =Uganda gamah gialbem (Leopard) in naupangno petlum in asa ne :: ZOMI DAILY\nposted on 9 May 2018 at 1:34 am Lomkholna: News, Sawltak, World\nAfrica, Uganda gamsung ah gialbem (Leopard) akici sahang namkhat in naupangno khat asa ne cih AFP pan kiza hi. Uganda gamsung aom Queen Elizabeth National Park kicihna ah nung Friday ni in thupiang ahihi.\nQueen Elizabeth National Park pen aminthang khat hi a, ganhing tuamtuamzong aki khawina khat ahihi. Tualai ah nasem nupi khat ii ata pasalno kum 3 bek aphapan khat Leopard in aneksak ahihi.\nTua naupangno pen naukem numei “Nanny” tawh aomkhawm uh ahihi. Queen Elizabeth National Park sung aom dai akikailo nasemte omna Staff Quarters sungah Nanny tawh kikem in aomlaitak Friday zanin gialbem khatin tua naupangno na tuahkhia hi.\nWildlife authority spokesman Bashir Hangi in agenkhiatna ah tua naupangno pen akemnu tawh apualam Outdoor ah ki zuikhia uh cihi.\nAhi zongin naupangno in azuihlam pen tua naukemnu in phawkkhalo, theikhalo cihi. Tualaitak in naupangno akapgawp azak ciangin delhpah hi. Gialbem khatin tua naupangno napet in, naukemnu in ahutsawm hangin hunkhia zolo hi.\nTua naupangno pen gialbem in gamsung ah taipih vingveng ahih manin, Search Team te’nzong zongpah ngeingai uhhi. Azanzan in azonzon uhhangin gialbem leh tua naungek pen muzo mahmahlo uh a, ahi zongin azingciang naungek ii aluguh bek mukhia uhhi.\nMore: Nepal vanlengtual ah Leopard kimu ahih manin tawlkhat kikhakcip ~ ZD\nTua gialbem tepen mihingsa khatvei nekhakhinleh alimna thei in, duhkikzel uh ahih manin, lauhuai mahmah hi. Tua ahih manin tua mihingsa anekha gialbem pen ganhing khawina sungpanin matkhiatding leh thatlupding in kizonsan cih kiza hi. Sawltak #zomidaily\nPrevious: Malaysia Prime Minister in makai angahkikleh hamphatna nam 3 piading ci\nNext: Italy, Rome khuapi sungah Passenger Bus khat meikang in puakkham


url: =Lehbulh Kei Ni ~ Rev. Fr. Damian Dal :: ZOMI DAILY\nposted on 26 August 2015 at 5:58 pm Lomkholna: Article, Biakna, DamianDal\nGupkhiatna hongpia Christian upna i cih in, mihingte ngaihsut pilna tungah akilam nuntakzia hilo in, mihingte thatanghat thu tawh akingah nuntakna zong ahi kei hi. Christian upna i cih in, laibu tungah akiphut nuntakzia zong ahi kei hi. Christian upna i cih in, anungta tawntung Pasian tungah akiphut, akilam, tua Pasian kiang azuan nuntakna ahihi. Tua nuntakna pen khatbek aneih a Tapa ahi Jesu Topa hangin mihingte in angah ihihi. Hih thuhangin, Christian upna in akhawnkhonga hongkipia nuntakna “sanna” ahihi.\nChristian upna in laibu tungah akiphut akilam nuntakna hilo (Christianity is not a book of religion).\n(a) Christian ahilo mitampi te in, Christian te pen Laibu biate, Laibu thumangte, Laibu tungah akiphut akilam te ci in genbelh in neithei uhhi. Banghanghiam cihleh, Christian te in munkhempeuh ah Laisiangtho bulphuh in, paulap in nei in, thukhenpa in zang uh ahih man ahihi. Ahi zongin, AD 1456 dongciang, tua bangin mite tawiding, mite simding, mite zattangzang ding Laisiangtho bu cih na omnai lo hi.\nLaikhetna set hongkibawl khiat khitphet in, Johannes Gutenberg (Main, Germany) in 1456 kum in amasa pen Setkhetna tawh akigelh laibu ahi Laisiangtho bu hongbawlkhia a, tua Laisiangtho in Latin tawh akigelh Vulgate ahihi.\nAD 1456 ma in, Christian te tawiding Laisiangtho bu ci in, tu hun Laisiangtho bu bangin, mite simtheih dingin, oltak in na om nailo hi. Hih thuhangin, Christian upna pen Laibu tung akiphut akilam upna hi cih theihna ding thu omlo hi. Topa Jesu in zong laigelh sa in, gualkhat beek hong nusiat lo a, anungzui pi te zong laigelhding in khatvei zong navai khakngei lo hi. Ahi zongin, “Note pai kawikawi in, leimong dongin, gupkhiatna thu natangko un,” (Mt 16:15; Mt 28:19-20) ci in navai khak hi.\n(b) Upna in zakna pan hi a, zakna in, Christ Jesu Topa kammal pan ahihi (Rom 10:17) ci in, Paul in Rome khua a om Christian te tungah nahilh hi. Christ Jesu Topa kammal zakna ding in, atangko khia mi a omkul a, atangko khia, agenkhia a omtheih nadingin, agenkhia ding mi akisawl ding kisam hi. Paul in bangci nagenhiam cihleh, “Christ Topa thu akigen kei leh kua in za in, umding a, agending mi aki sawl kei leh kua in, pai in genkhia thei ding ahihiam?\nKuamah kisawllo in, kua mah in genkhia kei leh, mite in koi cibangin, Christ Topa um in sangthei ding ahihiam?” (Rom 10:14-5) ci in, na gen hi. Hihthu hangin, gupkhiatna thu atangko ding mite in sawlna ngahmi te ahihkul a, sawlna ngahmi te ii tungtawn in mite in gupkhiatna thu ahi Christ Jesu thuza in, umding uhhi cihna ahihi. Laibu bulphuhna ding khatzong naki hello hi.\n(c) Tuhun ciangin, mitampi te in Laisiangtho bu tawi in, Laisiangtho bu simin, amau lungsimpilna zangin akhiatna uh gen uha, athugen te uh mite in a uptheih nading un Laisiangtho in tua bangci in, tua bangci hi ci in, Pasian thu, gupkhiatna thu teti panglo in, amau te genthu, amaute ngaihsutna te Laisiangtho khan te man in, teti pangsak uhhi.\nTua in, Laibu tunga kiphut upna hi a, anungta Pasian Tapa tunga kiphut upna man ahikei hi. Christian te in nuntakna hongpia gupkhiatna thu teti apangding te ihi a, ei te genbangbang, ei te uutbangbang te tungah Laisiangtho zangin, Laisiangtho teti apangsak te ihih khakloh ding athupi penpen ahihi.\nChristian te i cih in, Christ Jesu Topa hongpiak nuntakna thu teti pangin, tua nuntakna thu sungah, tua thu tungah, kilam kiphut in, tua thu ading anungta ding leh tua gupkhiatna hongpia nuntakna thu teti apangding te ihih man in, eite uutna, eite ngaihsutna, eite deihna, eite nopsakna, eite telzia, eite thangahzia te tungah Pasian kammal zangin, “Laisiangtho teti apangsak te hi lo in,” Laisiangtho sunga akigelh Topa hongpiak nuntakna thute ih nuntakna tawh teti apang den dingin, Topa in nang le kei hongsam ahihi. Lehbulh kha kei ni! Rev. Fr. Damian Dal\nPrevious: Thumangen leh sazangkap ~ Pu Hang Khan Lian\nNext: Muanpu leh Manno – 6 ~ Hau Za Cin


url: =ZCLS « Tongsan Weekly Journal\nPosts Tagged ‘ZCLS’\nA PICING MINAM\nPosted by khampeek on 02/05/2009\nZomite Khristian i suah zawh kum 100 leh apam pek i cing ta a, mai November 4-7,2010 ciangin Cope topa in Zomi(Tedim) mite sungah Pasian thu hong pattahna leh i Zolai hong bawlsak zawh Kum 100 cinna (Cope Centenary Cerebration) thupitak i kham sawm leuleu ta hi. Tua lai ah ” Pasian zat Minam” cih thubulphuh in neih ding i makaite in hong telkhia uh ahih manin teelsiam kasa mahmah hi. Pasian zat minam le mimal i hihna dingin Ci le sa thu le kha lam thu ah picinna kisam hi. Pasian in hong sap khin ciangin tawmvei sung khat mah a ma zattheih dingin hong nungta sak phot a, tua sung pan apicingte mah Pasian in zang pan hi. Cope topa pen Zomite a ding Gammial nasempa(Missionary),Laihilh pa(Educator) leh Laitei pa(Translator) ban ah Zolai simbu bawlpa(Zolai text book founder) zong ahi hi.Cope topa pen mipil ahih banah mipi cing khat ahih manin Pasian in zang takpi mawk hi. Hih Zolai kum 100 cinna ah Cope topa tangthu leh Zomite khantoh zia cih laibu zong kibawl sawm a, tua laibu sim kal ding i ngaklah mahmah hi.\nHih Cope topa in Zolai hong bawlsak manin Zomite Pasian thu le pilna lamah i picinna etkik huai kasa hi. Khristian kum 100 i cinpih Meitei,Mizo leh Naga etc.. te pen 100% laitheihna(Literacy) om zo uh hi. Mizoram bup ah laithei (Literacy) mi 100% in laisim,gelh thei ta uh hi. Pasian thu hangin a kileekkim khantohna nei uh hi. Kamdang khat in gen leng Laithei minam leh gam pen khangto ham tang cihna ahi hi. Tua hi-in Zomite lai lamah i khantoh/ i manawt zawkna ding ngimna tawh Zomi Christian Literature Society(ZCLS) leh Zomi Literature Uplift Society (ZOLUS)te i nei ta hi. A hi zongin hih kipawlna minte tawh leitungbup Zomite zattheih dingin website kician takpi zong i nei zo nai kei hi. Zomite sungah Kaalsim thukizakna ahi,TONGSAN Weekly,Momno, Zotimes, Khasim thukizakna Tedim Thukizakna, Zangkong Awging(FGA) cih bang bek i nei hi. A sawt loin Zolai i neih zawh kum 100 hong cingta ding a, kum 100 sungah Magazine, News paper leh Novel etc.. laibu kician bangzah i nei ta hiam cih ngaihsut huai ding hi. Laibu hoih a i gen theih dingin Pu Sing Khaw Khai gelh ” Zo People and Their Culture”, Dr. Vum Son gelh ” Zo History “, Pasian thu lamah Rev. Pu Khup Za Go leh Rev. Pu Job Thawngno gelhte cih bang bek i sim theih om hi. Laibu kigelh khia tam limlim leh asim ding mi hong om om ding ahi hi. Laigelh ding mi kisam lai hi hang.\nTua hi-in Zomite Khristian i suah hun tawh kituak in picin hun mahmah ta hi. Pasian thu theihna(Kha) thu leh Laitheihna(Literacy) a kilekkim ding kisam lua hi. Lai neih thupi mahmah a, Laitheih thupi zaw kan lai hi. Tuhun thak sungah Lai thei/ mipilte bek mahin nasep hoih ngah in picing nuntakna nei thei bek uh hi. Na khempeuh pilna tawh kisem in pilna tawh thu kigen ta hi. Minam khat a picinna pen Lai theihna tungah kinga hi. Mipil namte mah picing zaw hamtang uh a, khangto pah uh hi. Zomite kha thu leh Ci le saa thu ah hih dinmun ciang i tuntheihna pen Cope topa in Lai nasep a thupisak man ahi hi. Pasian zat minam i suah theihna dingin Pilna tawh a kidim A PICING MINAM i hih masak ding kisam hi.\nMinam a ding deihsakna tawh,\nPosted in Articles | Tagged: Minam, ZCLS, ZOLUS, Zomi | Leave a Comment »